Munoaundi aztarnategian bisita gidatua egingo dute hilaren 20an - Uztarria (Azpeitia)\n2019ko uzt. 12a, 13:43\nNahi duen orok izango du Azpeitia eta Azkoitia artean dagoen Burdin Aroko herri harresitua bertatik bertara ezagutzeko aukera. Aurten ere indusketak egiten ari da Aranzadi elkartea bertan; astelehenean hasi ziren lanekin eta hilaren 27ra arte ariko dira. Datorren zapatuan 11:00etan jarri dute hitzordua Abaraxka aterpetxean, handik Munoandira joateko.\nIazko indusketetako irudi bat. Ikusi haundiago | Argazki originala\nAzkoitia eta Azpeitia artean dagoen Munoaundi Burdin Aroko herri harresituan indusketak egiten ari da Aranzadi zientzia elkartea aurten ere, eta gune hori ezagutzeko bisita gidatua prestatu dute Aranzadik, Gipuzkoako Foru Aldundiak eta Azpeitiko nahiz Azkoitiko udalek hilaren 20rako, zapatua. Herritarrak 11:00etan elkartuko dira Azkoitiko Abaraxka aterpetxearen aurrean, eta handik oinez joango dira aztarnategira. Dena den, inork Munoaundira oinez joateko arazorik balu, ibilgailuan joateko aukera izango du.\nAntxoka Martinez Aranzadiren Historiaurreko Arkeologia Saileko kideak gidatzen ditu Munoaundiko indusketak, eta hark eskainiko du bisita gidatua, euskaraz eta gaztelaniaz. Ordu erdi inguruko ibilbide "erraza" izango da Abaraxkatik Munoandira egingo dutena. Aranzadik mendiko botak edo oinetako egokiak, jaka eta ura eramatea gomendatu die bisitara joango diren herritarrei.\nJoan zen astelehenaz geroztik ari dira hainbat lagun Munoaundin indusketak egiten, eta uztailaren 27ra arte ariko dira zeregin horretan. Iazko moduan, boluntarioak harresian, terrazamenduan eta bizitokietan ari dira aztarnen bila.


Janavak Indiako Gujerat estatuko dantza eta musika taldea da. 2002ko azaroan, ALBOANek gonbidatuta, bira handia egin zuen EAEn eta Nafarroan. Bideo hau topaketa baten kronika da, bira horren inguruan izan ziren milaka topaketa txikiren kronika. Sukaldaritza-taillerrak, entseguak, kontzertuak… daude zinta honetan. Esanahi handiko historia txikiak kontatzen dira: mugidor bat erostea, Gernika bisitatzea… Hori dena Indiatik mundura tolerantzaiaz eta errespetuz, festaz, kulturaz eta bakez beteriko mezua zabaltzeko bidaiatzen duen artista-talde baten ikuspegitik.\nJanavak. 1. zatia from ALBOAN on Vimeo.\nJanavak. 2. zatia from ALBOAN on Vimeo.\nJanavak. 3. zatia from ALBOAN on Vimeo.\nJanavak. 4. zatia from ALBOAN on Vimeo.\nJanavak. 5. zatia from ALBOAN on Vimeo.\nJanavak. 6. zatia from ALBOAN on Vimeo.\nJanavak. 7. zatia from ALBOAN on Vimeo.\nKategoria: Ikus-entzunezko Materiala\nGatazken konponketa, Komunikabideak eta interneta, Kulturartekotasuna, Sentimenduak eta pertsona arteko komunikazioa, Arrazakeria eta aurreiritziak, Aniztasuna, Parte-hartze soziala eta boluntariotza\nNola ikusten dugu geure burua? Nola ikusten gaituzte?\nZer pentsatzen dugu geure buruaz? Zure ustez, berdin ikusten al gaituzte besteek? Kulturekin ere gauza bera gerta daitekeela uste al duzu?\nHezitzaileak ozen irakurri behar du testua. Bitartean, taldeko pertsonek Papalagiak marraztu behar dituzte imajinatzen dituzten bezala. Behar bada, testua berriz irakur daiteke. Ondoren, irudiak ikusi eta Papalagiei buruz eta haien ohiturei buruz eztabaidatu behar da. Papalagiak nortzuk diren jabetu ondoren (Europako gizon-emakume zuriak), azaltzen diren galderen inguruan eztabaidatu behar da.\nNola ikusten ditugu beste kultura batzuetako pertsonak? Nola ikusten gaituzte haiek gu? Ba al dugu aldez aurretik pentsatutako ideiarik?\nJardun dezagun kulturari buruz\nZer da kultura? Jar al gaitezke ados taldean kulturari buruzko definizio bat sortzeok?\nZer dakigu Indiari buruz?\nGure ustez, zer aurki dezakegu Indian? Nolakoa da bertako jendea? Eta kaleak? Zein dira Indiako ohiturak? Ikus dezagun gure usteak errealitatearekin bat datozen ala ez.\nNork du beste herrialde batera bidaiatzeko gogoa? Zer iruditzen zaizue India?\nJanavaken bideoa ikusiko dugu: bideo hori Indiako dantza talde baten eta Euskadiko hainbat erakunderen artean antolatutako kulturarteko topoaketan oinarritzen da. Ea zer iruditzen zaigun.\nAusartuko al gara iritzia ematera? Zer dakigu kulturartekotasunari buruz? Bideoa ikusi ondoren, zer iritzi dugu agertzen diren esaldi bakoitzari buruz?\nJarduera hau garatzeko balioen barometroaren teknika erabiltzea proposatzen da.\nSaltzen diguten irudia\nZer esaten digute komunikabideek beste kulturei edo herrialdeei buruz? Errealitatea islatzen duen informazioa al da? Fida al gaitezke informazio horretaz?\nTopatzen dugun pertsonaren arabera, haren jatorriaren, erlijioaren edo sexuaren arabera, jarrera jakin bat espero al dugu? Mozorroak lagundu edo oztopatu egiten al digu besteekiko harremana?\nBa al dugu jende desberdinik gure ingurune hurbilean? Jar al gintezke haien azalean, nola sentitzen garen ikusteko? Posible al da hain bizitza istorio desberdinak dituzten pertsonen arteko komunikazioa?\nEzagutzen al dugu gure inguruko elkarte mugimendua? Gure auzoan, jarduten al dute elkarlanean etorkinekin? Azter dezagun egoera nolakoa den eta pentsa dezagun zer egin daitekeen.\nGizarte integratu batentzako dekalogoa\nBi kultura desberdin topatzen direnean, zer gerta daiteke? Zein da gertatu beharko litzatekeen egoera ideala? Zer gomendio eman genezake? Nola eman gomendio hori?\nZatoz eta ezagutu India\nNola aurkeztuko genuke India herrialde turistikoa izan dadin?\nZenbait publizista-talde kontratatu ditu Indiako Turismo Idazkaritzak, herrialdea eta hango turismo-aukerak ezagutarazteko.\nRoll playing baten bidez, Indiako behi sakratuei buruz hitz egingo dugu. Zergatik gurtzen dituzte behiak Indian? Zer-nolako esanahia du horrek gaur egun? Merezi al dute ohitura horren ondorioek?\nBehiekiko maitasuna II\nTaldeko kideei Indiako behien egoera deskribatzen duen testu bat eman behar zaie. Banaka testua irakurri ondoren, galdera batzuetan oinarrituta, beste kultura batzuk epaitzeko gure gizarteak duen jarrera etnozentrikoari buruzko hausnarketa egitea proposatzen da.\nIndiako kultur aberastasuna beste talde batzuei ezagutarazteko, Indiako festa bat antolatzea proposatzen da. Bertan hainbat stand jarri daitezke, talde desberdinek antolatuak. Adibidez:


ASTEBURU BAT ESKIATZEN. OSORO IGARTUA, JASONE. 9788412291612 Librería Cámara\nLagun-taldea berriz elkartzeko irrikitan dago, baina Basakabi eta uda urrun geratzen dira oraindik. Horregatik, asteburu bat eskiatzen pasatzea erabaki dute. Zuri eta Maddi New Jerseyn badaude ere, beste guztiek lo-zakuak prestatu dituzte eta aterpetxe batean hartu dute ostatu. Batzuek primeran eskiatzen dute; beste batzuek, berriz, ideiarik ez. Hala ere, nor bere erara ongi pa...\nCovid19 malapartatuak mundu osoa astindu du. Maddiren gurasoak Maldivar irletan harrapatu ditu oporretan, eta etxera itzuli ezinik daude; ondorioz, Maddik amonaren etxean pasatu beharko du itxialdia. Hasiera batean aspergarria zirudien plana sorpresaz eta abenturaz beterikoa izango da. Batetik, Maddik Basakabiko lagunekin bideo-deiak egiteko aukera izango du, eta, bestetik, sar...\nKamioi bat gurutzatu da errepidean eta auto-ilarak sortu ditu. Uste baino gehiago luzatuko da itxaronaldia eta dozenaka autobus eta kotxek zain egon beharko dute. Autoan doaz Zuri, Eli, Gari eta Julen. Autobusez Danel, Eider, Eneko, Maddi, June eta Igor. ...\nEzekielek 15 urte ditu, lagunarte jator bat, neska-lagun moduko bat... Bizitza zoriontsu hori aldatu egingo da, ordea, inoiz ikusi ez duen aita bat-batean agertzen denean: ezagutu nahi luke, batetik, baina baita alde egin izana aurpegiratu ere. Horrez gain, beste hainbat arazo ditu mutilak: arrebarekin eta amarekin dituen eztabaidak, lagunekiko\tgorabeherak, gustuko bi neskaren ...\nVista previa: ASTEBURU BAT ESKIATZEN


Finalerdien zain dira, finala helmuga jarrita - Urola Kostako Hitza : Urola Kostako Hitza\nFinalerdien zain dira, finala helmuga jarrita\nLarunbatean jokatu zen Gipuzkoako Bertsolari Txapelketako azken final-laurdena, Azkoitian. Jon Maia, Iñigo Mantzizidor, Jokin Uranga eta Beñat Lizaso finalerdietan izango dira. Abenduaren 14ko finalera sartzen ahaleginduko dira laurak.\nFinalerdietara iritsi da dagoeneko Gipuzkoako Bertsolari Txapelketa. Izan ere, herenegun izan zen bosgarren eta azken final-laurdena Azkoitiko Baztartxo antzokian, eta erabakita gelditu ziren finalerdietako hiru saioak.\nZapatukoa ez zen final-laurdenetako saiorik onena izan. Dena den, sei bertsolariek utzi zuten bertso ederrik eta baleko ofiziorik. Beñat Gaztelumendi aise nagusitu zen; añorgarrak 475 puntu batu zituen. Bigarren Ane Labaka sailkatu zen (455 puntu), eta Maialen Akizu hirugarren (443,5 puntu). Haien atzetik izan ziren Ander Lizarralde (442,5 puntu), Mikel Artola (425 puntu) eta Ane Zuazubiskar (424 puntu). Baztartxo jendez leporaino bete zen.\nAzken saio horretatik bi bertsolarik egin dute aurrera, Gaztelumendik eta Labakak. Bost final-laurdenen irabazleak eta puntuazioz beste hamahiru bertsolari igaro dira finalerdietara, eta hiru saiotan abestuko dute horiek.\nEskualdeko lau, aurrera\nEskualdeko lau bertsolarik lortu dute hurrengo faserako txartela: Iñigo Mantzizidor Mantxi zarauztarrak, Jon Maia zumaiarrak nahiz Jokin Uranga eta Beñat Lizaso azpeitiarrek.\nMaiak Eibarko saioa irabazita eskuratu du final-laurdenetarako pasea. Zumaiarra “oso gustura” dago Eibarren osatu zuen saioarekin. “Lasai egon nintzen hasieratik bukaerara, eta haizearen aurka joatea egokitu zitzaidan arren, ondo sentitu nintzen gaien aurrean izan nuen erantzunarekin”. Hala eta guztiz, “penatxo” bat baduela esan du: “Saioaren bukaeran lapsus moduko bat izan nuen doinuz nahastu nintzelako”.\nSaio hartan bertan bigarren egin zuen Urangak, eta puntu haiek aski izan zitzaizkion saioa bukatzean finalerdietara pasatzeko. Azpeitiarra “gustura” da final-laurdenak ondo joan zaizkiolako: “Oso kontzentratuta nengoen, eta zortziko txikian gaia ez gustatu izana da daukadan pena bakarra. Jon Maiarekin egin nuen ariketa hura, eta gehiegi gozatu ez genuen sentipenarekin eseri ginen aulkietan”.\nMantxik ere bigarren egin zuen Azpeitiko saioan, eta lortutako puntuak tarteko, egun hartantxe sailkatu zen finalerdietara. “Kartzelakoan pixka bat erori nintzen arren, heldu egin nion kontzentrazioari, eta horregatik atera zitzaidan saio borobil antzekoa”, azaldu du zarauztarrak.\nLizasok, berriz, zapatura arte zain egon behar izan du puntuazioz sailkatzeko: “Pozik nago hartutako berriarekin. Irungo saioaren ostean, kalean ikusten nuen neure burua, eta azkenean, sorpresa eta dena izan da sailkatzea”.\nDena den, final-laurdenak gazi-gozoak ere izan dira eskualdeko bertsolarientzat; izan ere, lau bertsolarik aurrera egin dute, eta lehian segituko dute, baina badira txapelketari agur esan dioten bi bertsolari ere: hain zuzen ere, ez dute lehian segituko Felix Zubia zarauztarrak eta Iñaki Gurrutxaga oriotarrak.\nAsteburu bateko etenaren ostean iritsiko dira final-laurdenak. Lehen saioa Arrasaten izango da azaroaren 17an, eta Agin Laburu, Eñaut Martikorena, Iñaki Apalategi, Nerea Elustondo, Unai Gaztelumendi eta Unai Mendizabal ariko dira nor baino nor. Bigarren finalerdia Oiartzunen izango da hilaren 24an, eta Alaia Martin, Amaia Iturriotz, Ane Labaka, Asier Azpiroz, Beñat Gaztelumendi eta Iñigo Mantzizidor izango dira agertokian. Hirugarren eta azken saioa, berriz, abenduaren 1ean izango da Tolosan, eta Jokin Urangak, Beñat Lizasok, Haritz Mujikak, Iban Urdangarinek, Jon Maiak eta Oihana Iguaranek abestuko dute. Saio horietarako sarrerak 13 euroren trukean eros daitezke bertsosarrerak.eus atarian.\nMantxi izango da abesten aurrena, eta hark saioari aurre egiteko gorputzaldi onarekin dagoela adierazi du. Aurreko saioan horren eroso aritu izanak bultzada eman diola aitortu du: “Finalera iristea zoragarria litzateke, baina oso hitz potoloa da finala. Eskaileraren mailak banaka igo behar izaten dira, eta horretan saiatuko gara”.\nKasualitatea edo ez, Maiak, Urangak eta Lizasok elkarrekin abestuko dute abenduaren 1eko saioan. Eta kasualitateak edo ez, Lizasok hirugarren aldiz izango du Gipuzkoako Bertsolari Txapelketako finalerdietako saioa Tolosan: “Lehen ere bitan abestutakoa naiz han, eta bietan seigarren egin nuen. Uste dut badela garaia finalarekin obsesionatu gabe finalera begira borroka egiteko”. Izan ere, Lizasoren arabera, orain da demostratzeko unea: “Hurrengo fasera merezita iritsi garela eta finalerdietan kantatzeko maila badugula erakutsi behar dugu”.\nGainera, herrikide bat izango da berarekin batera agertokian, eta Lizasok uste du hori bi bertsolarientzat dela ona: “Betiko laguna da, batera ibili izan gara bertsotan, eta uste dut gertu egoteak mesede egingo digula bai elkar animatzeko, bai elkar babesteko”. Urangak ere ildo beretik hitz egin du, Lizasorekin eta Maiarekin kantatzea “berezia” dela esanda. “Biak oso lagunak ditut, eta uste dut agertokian elkar babesteko balioko digula laguntasunak. Gainerako hiru bertsolariak ere oso onak dira, eta oso gustura nago tokatu zaidan saioarekin. Tolosakoa azken saioa izanik, jende pila bat izango dela pentsatzen dut. Finalaren aurreko tentsio hori ere nabarituko da, eta saio on bat egitera joango gara”. Maiak ere uste du hirurek saio “polita” egin dezaketela: “Beti da garrantzitsua zaleek eta bertso eskolek bertako erreferenteak edukitzea”.\nUrangaren aburuz, dimentsio aldaketa dago final-laurdenen eta finalerdien artean. “Pilotalekuetan izango dira saioak, beste jendetza bat bilduko da, beste tentsio bat sumatuko da, finala jokoan izango da… Uste dut oso saio onak izango direla hirurak, eta norberak bere onena ematen badu, oso saio onak atera daitezkeela. Inork ez du ziurtatuta finalera pasatuko denik, ezta pasatuko ez denik ere; finalera pasatzea nahi duenak bertsotan egin beharko du”.\nFinal-laurdenetara sailkatu diren bertsolari guztiek 2021ean izango den Euskal Herriko Bertsolari Txapelketan aritzeko txartela eskuratuta dute. Dena den, oraingoz, Euskal Herrikoa urrun dute bertsolariek, Gipuzkoako Txapelketan baitute arreta jarrita.


Donostiako Udalak Fernando Múgica Herzog oroitu du bere erailketaren 25. urteurrenean - Gipuzko Buru Batzarra\nDonostiako Udalak Fernando Múgica Herzog oroitu du bere erailketaren 25. urteurrenean\nETAk 1996. urtean hil zuen abokatu eta PSOEko militante historikoaren omenezko plaka bat jarri da San Martin kalean\nDonostiako Udalak Fernando Múgica Herzog-en omenez plaka jarriko du bere erailketaren 25. urteurrenean. Múgica ETAk hil zuen atentatu batean 1996. urtean, eta Udalak Donostian terrorismoaren eta bortizkeria politikoaren biktimei gune publikoan ikusgarritasuna emateko ekimenaren barruan jartzen duen bederatzigarren plaka da.\nEkitaldia San Martin kalean izan da, Mugica hil zuten lekuan, eta omenaldi xume honetan, Eneko Goia Donostiako alkateak, udal taldeetako ordezkariek eta abokatu eta PSOEko militante historikoaren senideek hartu dute parte.\nFernando Múgica Herzog, 62 urtekoa, 1996ko otsailaren 6an hil zuten, bere semearekin partekatzen zuen bulegora zihoala, suzko armaz egindako atentatu baten ondorioz. Semeari ere arma batekin apuntatu zioten.\nHorrenbestez, Udalak hirian arrazoi politikoengatik bizitza galdu zuten pertsonen memoria berreskuratzeko eta gune publikoan ikusarazteko ekindako bidearekin jarraitzen du.\nOrain arte, segidako pertsonak oroitzeko honako plakak jarri dira erailak izan ziren tokietan: Juan Maria Araluce, José María Elícegui Díez, Antonio Palomo Pérez, Luis Francisco Sanz Flores, Alfredo García González, Gregorio Ordoñez eta Francisco Martin Gonzalez -guztiak ETAk erailak-, eta Begoña Urroz Ibarrola -DRIL talde armatuak erailaeraila-.


Gazteak eta etxebizitza 2019 - Euskadiko Gazteriaren Kontseilua Gazteak eta etxebizitza 2019 - Euskadiko Gazteriaren Kontseilua\nGazteak eta etxebizitza 2019\nGazteok etxebizitza egoerari buruz ditugun galderak erantzun dira, baita errealitatearen diagnosi zehatza ere\nBestelako ereduak bildu ditugu, belaunaldi arteko ereduari pisu berezia emanda\nKrisi ekonomikoak 2008an eztanda egin zuenetik gazteon egoera are prekarioagoa izan da eta, zoritxarrez, 2019ko datuek hala adierazten dute. Ohiko etxebizitza ereduak jada ez dira nahikoak gazteon emantzipazio-prozesua bermatzeko eta, horregatik, eredu berriak ezagutu nahi izan ditugu. Sortu ohi diren galderak erantzun nahi izan ditugu. Zer esan nahi du etxebizitza eskubide subjektiboa izateak? Zein da gazteon emantzipatzeko egora? Zein nolako bestelako elkarbizitza ereduak daude? Zer dira belaunaldi arteko ereduak? Emaitza Gazteak eta etxebizitza 2019 txostenean bildu dugu. Zein izan den abiapuntua?\nEmantzipatzeko batez besteko adina 30 urtekoa da, nahiz eta guk 23,6 urterekin eman nahiko genukeen pausua (Euskadiko gazteen egoeraren diagnostikoa 2019).\nEredu ohikoena bikotekidearekin bizitzea da (Gazteen emantzipazioa Euskadin 2017).\nErrealitatea mahai-gainean jartzeaz gain eredu desberdinak aztertu ditugu, guztien artean bat bereziki: belaunaldi arteko elkarbizitza. Honen indargunean eta hobetzekoak identifikatu ditugu Emantzipa… zer? lantaldean eta Eta gazteon emantzipazioa? eta Milaka Elkarbizitza Hiruburuetan. Udal bakoitzak eskainitako programak lantzeaz gain etxebizitza sarbidearen egoera eta elkarbizitza aukera desberdinak ere jorratu ziren.\nDokumentuaren hasieran aipatutako datuez gain marko legalaren azalpena eta egun emantzipatzeko bideratzen diren aukeren azterketa topatuko dituzu: EAEko 3/2015 Etxebizitza Legeko hainbat atalek emandako eskubideak, administrazioek hartutako konpromisoak eta bi hauek errealitatean zein ibilbide duten. Eta hirugarren atalean hirugarren atalean egun Europan barrena bideratu diren eta gurean ezartzen hasi diren proiektu pilotu batzuk bildu ditugu hauek azaldu eta gizarteratzeko: etxebizitza kolaboratiboak edo cohousinga, udal etxebizitza sozialak eta belaunaldi arteko elkarbizitza.\nAzkenik, 2019an antolatutako Gasteizko eta Donostiako jardunaldietako lana, belaunaldi arteko elkarbizitzari pisu berezia eskainiz. UPV/EHUren eta Usurbilgo Udalaren proiektuak ezagutu eta udal bakoitzak gazteoi bideratutako etxebizitza neurriak aztertu genituen eta, nola ez, bakoitzaren gainean hobekuntza-proposamenak garatu genituen:\nGazteoi bideratutako proiektu edo programak sortzerakoan gazteon hitza bertan presente egongo dela eta elkarlanean jorratuko direla bermatzea.\nEgun hutsik dauden etxebizitzei bestelako erabilera emango dieten programak garatzea.\nEmantzipazioa errazteko eredu desberdinak gazteon artean ezagutaraztea eta horretarako programa eta zerbitzuak lantzea.\nEta zuri, zer iruditu zaizu Gazteak eta etxebizitza 2019 txostena? Nola ikusten dituzu mahai gainean jarritako ereduak? 2018an jorratzen hasitako bidetik jarraitu nahi dugu aurten ere, Euskadiko gazteontzat sortzen ari diren aukera berriei ikusgarritasuna emanez eta mahai gainean jarriz. Batetik, etxebizitza arloan Europan egiten dena gertutik jarraituko dugu; eta, bestetik, EAEn loratzen ari diren ereduei erreparatuko diegu. Beraz, gaia interesekoa baduzu eta eguneratua egon nahi baduzu idatz iezaguzu etxebizitza@egk.eus helbidera edo deitu 944436143 / 688737092 (Luisa) zenbakietara.


Maite Toledo Poesia Orduak jaialdian egongo da - Antzuola - Goiena.eus\nMaite Toledo Poesia Orduak jaialdian egongo da\nEdurne Burgaña 2007-09-05 17:15\nPoesia Orduak jaialdia antolatu dute eguen eta egubakoitzerako Donostiako Victoria Eugenia Antzokian. Errezitaldiak eta emanaldi musikatua egingo dituzte, eta tartean, Maite Toledo antzuolarrak parte hartuko du.\nEguenean, Miren Agur Meabe, Felipe Juaristi, Koldo Zubeldia, Tere Irastortza, Patxi Lopez de Tejada, Edu Zelaieta eta Maite Toledo ariko dira errezitatzen eta, ostean, Bihotz Bakartien Klubekoek Katamalo ikuskizuna eskainiko dute. Jon Maia bertsolariak aurkeztuko du ekitaldia.\nSarrera, doan eta mugatua\nEgubakoitzean, Lucien Etxezaharreta, Leire Bilbao, Juankar Lopez Mugartza, Joan Mari Irigoien, Castillo Suarez eta Igor Estankona izango dira irakurraldia eskainiko dutenak. Jarraian, Juan Ramon Makusoren Hiri gorazarre musipoemaren emanaldia ikusi eta entzun ahal izango da. Irati Jimenez kazetari eta idazlea izango da egun horretan aurkezle lanak egingo dituena. Gainera, bai irailaren 6an eta baita 7an ere, Oihane Igerabide harpajolea izango dute lagun idazleek, errezitatzen duten bitartean.\nVictoria Eugenia antzokirako sarrerak mugatuak izango dira, doakoak eta gonbidapen bidez. Bertara joan nahi dutenek Elkartean bertan egin beharko dute erreserba aldez aurretik, 943 27 69 99 telefonora deituta edo eie@idazleak.org posta elektronikora idatzita. Egunean bertan, leihatilan hartu beharko dira gonbidapenak.


ARIAN A1.1 Ikaslearen liburua - Elkar hizkuntzak\nEtiketak: A1 a1 ikaslearen liburua A1.1 Arian Ikaslearen liburua metodoa\nArian A1.1 – IKASLEAREN LIBURUA (+CD) (+ Erantzunak)\nIkaslearen liburuak sei unitate didaktiko ditu. Unitate bakoitzean hiru helburu proposatzen dira, eta helburu bakoitza ekintza komunikatibo bat da. Ekintza horietan bizitza errealeko gaiak, egoerak eta testuinguruak islatzen dira; ikasleak, jarduera komunikatiboen bitartez, hizkuntza modu naturalean erabiltzeko aukera izango du. Ezinbestekoa da testuen esanahia ulertzea ekintza zuzen eta egoki burutzeko.\nEntzumenean oinarritutako jarduerek berebiziko garrantzia hartzen dute. Guztira, berariaz sortutako 80 audio biltzen dira sei unitateetan.\nIkaslearen liburuko erantzunak eta transkripzioak aparte eskaintzen dira (liburuaren osagarri moduan), ikasleak eskura izan ditzan.\nARIAN A1.1 Lan-koadernoa


Inperialismo garaia eta Lehen Mund...\nInperialismoaren eta kolonialismoar...\nInperialismoaren kausak, garapena eta ondorioak. Lehen Mundu Gerra\nLidia Palacin Barroso\nINPERIALISMOA ETA LEHEN MUNDU GERRA 2.\n

Zer izan zen inperialismoa ?

 Zeintzuk izan ziren inperio nagusiak ?

 Inperialismoaren ondorioak

Lehen Mundu Gerraren garapena

Gerraren ondorioak

\nXVI-XVIII. mende bitartean Inperio Kolonial Handien garaia zen (Espainia, Portugal, Ingalaterra, Frantzia eta Holanda). Merkantilismo sisteman oinarrituta zeuden. 1800. urtean munduko %35 Europa edo Estatu Batuen menpe zegoen. 1914an %84 baino gehiago. Grafikoa hemen

Inperialismoa, fenomeno berria

Mundu gehiena konkistatu zuten:

1870 inguruan agertu ziren: Inperio kolonial berriak Europan ( Belgika, Alemania, Italia ) Europatik kanpo beste bi ( A.E.B. eta Japonia ) Ingalaterrak eta Frantziak haien inperioak handitu zituzten Portugalek eta Holandak mantendu egin zituzten Espainiak Amerika eta Ozeano Bareko koloniak galdu zituen 4.\nPotentzia handiek 1914an jabetzan zituzten koloniak 5.\nInperialismoa industrialiazioaren ondorioa da. Europako herrialdek soberako kapitalak inbertitzeko eta lehengai merkeak lortzeko lekuak bilatzen zituzten; baita ere, produktuak saltzeko merkatuak. Hedapen inperialistaren faktoreak

Ekonomikoak

Ideologikoak

Politikoak

Koloniek potentzia handien eskakizun estrategikoak betetzen zituzten. Beste batzuetan sentimendu nazionala sendotu eta nazioarteko prestigioa handitu ere nahi zuten Nagusitasun sentimenduak eta zibilizatzeko idealak. Ebangelizazioa. 6.\nPotentziaren sobiranotasun eta administrazioaren menpe zeuden. Metropoliek kontrol politikoa zuen. Menperatze motak

Koloniak

Protektoratuak

Emakidak

Herrialde independente batzuek merkataritza abantaila eta portu batzuk ematen zizkieten Potentzia babesleak kanpo politika eta aberastasunak kontrolatzen zituzten eta bertakoaz barne politikaz arduratzen ziren 7.\nGaraiko inperio kolonialik handiena. Kontinente guztietan zituen koloniak, funtsezko gune estrategikoetan ( Gibraltar, Suez, Singapur, Hong Kong ), horrela, Britainia Handia munduko itsas bideen jaun eta jabe zen. India kolonia nagusia zen. Afrikan, hegoaldetik ( Lurmutur Hiria ) iparraldera ( Egipto ) egin zuen aurrera. Kanada eta Ozeania ko zati handi bat ere bazuen. Zeintzuk izan ziren inperio nagusiak?

Britainia Handiko inperioa

Europako beste inperio batzuk

Frantziako inperioa

Munduko bigarren inperioa zen garrantziari eta tamainari dagokienez. Afrikan Mediterraneoko kostaldean hasi zen hedatzen ( Algeria, Tunis eta Marroko ko protektoratua) eta lurralde handiak lortu zituen kontinente honetako erdialdean eta mendebaldean. Asian, Indotxina Alemaniak eta Italiak berandu hasi zituzten haien hedapen inperialistak. Bi herrialdeok koloniak lortu zituzten Afrikan. Belgika ko erregeak Kongo lortu zuen. Errusiak mugen ondoan konkistatu zituen lurraldeak ( Siberia , India eta Txinaraino hedatu zen)

1800eko inperio kolonialen mapa

Afrika Berlingo Konferentzia egin ondoren (1885)

1914ko inperio kolonialen mapa

\nInperioak 1800ean 9.\nInperioak 1914an 10.\nAfrika 1914an 11.\nZeintzuk izan ziren inperio nagusiak? (2) Europatik kanpoko inperioak

Amerikako Estatua Batuak

Japonia

Espainia garaitu ondoren lortu zuten beren inperioa Kuba, Filipinak eta Puerto Rico menperatuz. Gainera, hedapen ekonomikoa hasi zuten, dolarraren inperialismoa eta Amerikako herrialdeak haien menpean geratu ziren. Asiatik hedatu zen Txina eta Errusiari aurka egiten. Beraz, Korea eta Formosa konkistatu eta Mantxurian protektoratua ezarri zuen. Kontzeptu mapa 12.\nInperialismoaren ondorioak (1)

Kolonizatutako herrialdeentzat

Politikan

Administrazio modernoa eta antolamendu politikorako Europako ereduak ezarri ziren. Mugak egiterakoan ez zituzten kontuan hartu bertako desberdintasunak eta horrek arazoak ekarri zituen.

Ekonomian

Sail handien nekazaritzan eta meatzeen ustiapenean oinarritutako ekonomia nagusitu zen.

Gizartean

Gizarte tradizionala desagertu zen eta indigenak baztertu egin zituzten. Heriotza tasa txikitu egin zen, Europako osasun ohitura batzuk ezarri baitziren.

Kulturan

Mendebaldeko zibilizazioa kolonietan inposatzeak krisi sakona eragin zuen bertako kulturetan.

\nInperialismoaren ondorioak (2)

Herrialde kolonizatzaileentzat

Ekonomian

Potentziek beren hazkundea jarraitu ahal izan zuten. Lehengaiez hornitu ziren eta koloniei saldu zizkieten industriako produktuak ; honetaz gain, trenbideak, errepideak eta portuak eraiki zituzten. Honi guztiari esker irabazi handiak lortu zituzten.

Kulturan

Mendebaldeko kultura hedatu zen kontinente guztietan eta europarrek beste zibilizazio batzuk ezagutzeko aukera izan zuten. Dena den, mendebaldekoek zuten nagusitasun sentimendua areagotu zen.

Kontzeptu mapa 14.\nInperialismoaren ondorioak (3)

Nazioarteko ondorioak

Potentzien arteko harremanetan tirabirak sortu ziren eta horrek Lehen Mundu Gerra piztea ekarri zuen . Ezarrita zegoen “ Orekaren Politika ” (potentziek ez zuten nagusitasunik gainerakoekiko) Alemaniak apurtu zuen . 1890 eko hamarkadan zenbait itun sinatu ziren eta Europa bi zatitan zatitu zen:

Aliantza Hirukoitza : Alemania, Austrohungariar Inperioa eta Italia

Entente Hirukoitza : Britainia Handia, Frantzia eta Errusia

Gastu militarrak handitu ziren eta belizismoa eta abertzaletasuna piztu zituzten. Aldi berean, potentzien arteko tokian tokiko gatazkak areagotu ziren (Marrokon, Balkanetan) 15.\nLehen Mundu Gerraren hasiera

Gerraren pizgarria

1914ko ekainean serbiarren aldeko bosniar batek Austrohungariar inperioko Frantzisko Fernando Artxidukea hil zuen. Austriak Serbiari deklaratu zion gerra. Zenbait gerra deklarazio gertatu ziren elkarren segidan

Parte hartzaileak

Aliantza Hirukoitza

Alemania

Austrohungariar Inperioa

Turkia

Bulgaria

Entente Hirukoitza

Frantzia

Britainia Handia

Errusia

Italia

\nLehen Mundu Gerraren garapena (1)

Zergatik izan zen gerra desberdina?

Militarrek gerra motza izango zela pentsatzen bazuten ere lau urte iraun zuen. Ondorioak izugarriak izan ziren. Berrikuntza asko geratu ziren aurreko gatazkekiko.

Atzeguardia guztiak mobilizatu zituen

Gerran zeunden estatuek gerra ekonomia hartu zuten sektore guztietan. Kontsumoa murriztu egin zen armadak hornitzeko. Lantegietan gazteak ordezteko eskulana errekrutatu zen (emakumezkoak, adineko gizonak).

Aurrerapen teknologikoak erabili ziren arma industrian (gerra hegazkina, itsaspekoa, gas toxikoa, tankeak)

\nLehen Mundu Gerraren garapena (2)

Gerraren leku nagusiak

Frantziako ipar-mendebaldea

Ekialdeko frontea

Italiako iparraldea

Itsasoa; Alemaniak, Britainia Handia baino ahulagoa zela ohartuta, itsaspeko gerra egin zuen

Gerraren lau aldiak

Mugimenduen gerra (1914), Alemaniak mendebalean gerra azkarra egin nahi zuen Frantzia menperatzeko eta ekialderantz jotzeko. Frantziak erasoari eutsi zion Marne n. Hala ere, Alemaniak Errusian sartzea lortu zuen

Posizioen gerra. Fronteak egonkortu egin ziren eta lubakien defentsa taktika hartu zuten. Milaka lagun hil ziren ( Verdun en, Somm en), baina inork ez zuen aurrera egin.

1917. Urtean Errusiako frontea erori zen iraultza boltxebikearen ondorioz Errusia erretiratu baitzen. Ameriketako Estatu Batuak aliatuen alde sartu ziren gerran eta erabakigarria izan zen

Gerraren amaiera. Alemaniak Brest-Litovsk eko ituna sinatu zuen Errusiarekin (1918). Frantziak erasoei ekin zien fronte guztietan. Erdialdeko inperioak errenditu egin ziren. 1918ko azaroaren 11n armistizioa sinatu zuten

Gerraren mapa .

\nLehen Mundu Gerraren bilakaera 19.\nLehen Mundu Gerraren garapena (3)

Bake itunak

1919. urtean Parisko Konferentzia Garaituekin kontatu gabe, Frantziak, Britainia Handiak AEBek eta Italiak hartu zituzten erabakiak eta ezarritako baldintzak onartzera behartu zituzten garaitutako herrialdeak.

Parisko Konferentzian Nazioen Elkartea sortzea adostu zuten, bakea zaintzeko eta herrialdeen arteko gatazkak negoziazioaren bidez konpontzeko.

Versaillesko Ituna (1919) Alemaniari leporatu zioten gerra gertatu izanaren errua eta zigor gogorrak ezarri zizkioten: lurraldeak galdu, armada murriztu, Rhin ibaiaren ezkerraldea desmilitarizatu eta Frantziak Sarre eskualdea okupatu zuen. Honek Alemaniaren mendeku gogoa areagotu zuen.

\nGerraren ondorioak (1)

Hildakoak eta kalte materialak

Mobilizatutako 65 milioi lagunetatik, 9 milioi hil eta beste 9 milioi zauritu ziren. Frantziak galdu zuen biztanleri gehien, ondoren Alemaniak, Austria-Hungariak eta Errusiak.

Politikoak eta sozialak

Ekonomia egoera txarrak giro iraultzailea piztu zuen kontinente osoan (gerra zibilak, grebak...).

Kalte material handiak. Europako herrialdeetako ekonomia asko ahuldu zen eta maileguak eskatu behar izan zizkieten Estatu Batu ei, lehen potentzia berriari.

Zenbait herrialdetan gobernu sozialdemokratak edo laboristak sortu eta ezkerreko politika erreformistak egiten saiatu ziren

\nGerraren ondorioak (2)

Lurralde aldaketak

Gerra ondorengo itunek, Versailles koa (1919), Saint Germain goa (1919), Trianon goa (1920) eta Sevres koa (1920), erabat aldatu zuten Europako mapa.

Europan gerra hasi baino lehen zeuden bost inperio handietatik, Britainia Handiko inperioa soilik iraun zuen .

Alemania k kolonia guztiak galdu eta Alsazia eta Lorena Frantziari itzuli behar izan zizkion, Schleswig-eko dukerria Danimarkari eta Posnania eta Dantzig-eko korridorea Polonia estatu berriari.

Austrohungariar inperioa lau estatutan banatu zen: Austria, Hungaria, Jugoslavia eta Txekoslovakia.

Errusiar inperioa n. Finlandiak, Estoniak, Letoniak eta Lituaniak independentzia lortu zuten.

Italiak Trento eta Istriako lurraldeak anexionatu zituen.

Otomandar inperioa k Europako lurralde batzuk galdu zituen, Greziak eta Errumaniak eskuratu zituztenak, eta Mesopotamia, Palestina, Siria eta Armeniako Probintziak aliatuei eman behar izan zizkien

Europa eta Ekilade Hurbileko mapa Lehen Mundu Gerraren ostean

\nEuropa eta Ekilade Hurbileko mapa Lehen Mundu Gerraren ostean Recommended


Garua ogi lantegia: “Ogi munduan emakumeak ikustea ez da oso arrunta, baina aurrera ateratzen ari den belaunaldi berri baten zati gara”. — Gaztezulo\nGarua ogi lantegia: “Ogi munduan emakumeak ikustea ez da oso arrunta, baina aurrera ateratzen ari den belaunaldi berri baten zati gara”.\nGarua ogi lantegia: “Ogi munduan emakumeak ikustea ez da oso arrunta, baina aurrera ateratzen ari den belaunaldi berri baten zati gara”. Garua ogi lantegi artisaua Hondarribian kokatzen da. Proiektu honen inspirazio iturri dira “bakery” angloxaxoiak, eta gozogintzan eragin frantziarra ere badu. Ez da ordea, hori proiektu honen berezitasun nagusia. Izan ere, garai ilun hauetan, euren eskuekin, literalki, egindako kalitatezko produktuak eskainiz mundua apur bat goxatu nahi dute hiru emakume hauek. Hori dela eta, eurekin hitz eginez Garua proiektua hurbilagotik ezagutu nahi izan dugu. https://www.gaztezulo.eus/albisteak/garua-ogi-lantegia-201cogi-munduan-emakumeak-ikustea-ez-da-oso-arrunta-baina-aurrera-ateratzen-ari-den-belaunaldi-berri-baten-zati-gara201d https://www.gaztezulo.eus/albisteak/garua-ogi-lantegia-201cogi-munduan-emakumeak-ikustea-ez-da-oso-arrunta-baina-aurrera-ateratzen-ari-den-belaunaldi-berri-baten-zati-gara201d/@@download/image/AA__7031.CR2.p.jpg\nGarua ogi lantegi artisaua Hondarribian kokatzen da. Proiektu honen inspirazio iturri dira “bakery” angloxaxoiak, eta gozogintzan eragin frantziarra ere badu. Ez da ordea, hori proiektu honen berezitasun nagusia. Izan ere, garai ilun hauetan, euren eskuekin, literalki, egindako kalitatezko produktuak eskainiz mundua apur bat goxatu nahi dute hiru emakume hauek. Hori dela eta, eurekin hitz eginez Garua proiektua hurbilagotik ezagutu nahi izan dugu.\nTradizionalki ogi-lantekiak gizonezkoenak izan dira, eta dira oraindik ere. Garua-ren atzean ordea hiru emakume ekintzaile daude, nola iritsi zarete honaino?\nGure aurreko lanek ez zuten ogi edo gozoekin zer ikusi handirik. Gutako bi ikus-entzunezko eta zine arloan ibiltzen ginen eta hirugarrena berriz, informatika munduan. Hirurok aldaketa baten beharra sentitu genuen eta familiako harremanei esker elkar ezagutu genuen. Gure ogiarekiko afizioa geroz eta handiagoa zenez Estitxuk honen inguruko ikasketa profesionalak burutu zituen eta 2016. urtean Bartzelonatik itzuli zenean Marina eta Sandrarekin Garuari forma ematen hasi zen.\nProduktu eta modu tradizionalen aldeko apustua egin duzue, baina hiru emakume honetan aritzea bera bakarrik, bada berrikuntza. Zein da gainditu behar izan dituzuen oztoporik handienak?\nOgi munduan emakumeak ikustea ez da oso arrunta, baina aurrera ateratzen ari den belaunaldi berri baten zati gara. Oztopoak baino harridura izan da erreakzio nagusia. Horretaz gain, ekintzaile guztiek dituzte ohiko arazo eta burhausteak dituzte.\nZinema mundutik, ikus-entzunezkotik, informatika mundutik… bakoitzak bide ezberdin bat hartu zenuten hastapenetan, baina hirurok ogia egiten amaitu duzue, zer eskaintzen dizu lanbide honek besteek eskaintzen ez zizuetena? Artistau izatea bizitza filosofia bat ere bada nolabait?\nGure belaunaldia, hiritarra bazara batez ere, urrundu egin da artisautzatik. Egungo elikagai askoren zapore eta gustu estandarrekin elikatu gara. Hori dela eta, eskuz landutako eligaien ñabardurak harrapatu gaituela uste dugu. Azkenaldian garagardogile, gaztagile eta okin berri asko daude. Bestalde, ogiaren prozesu motelak era badu erakargarria den zerbait. Gure aurreko lanen ezaugarri nagusia presa zen, ogiek eta gozoek aldiz, prozesu motela behar dute eta hori gustuko dugu.\nGuztia eskuz egiten duzue inoiz baino automatizatuagoa dagoen munduan, korrontearen aurka zoaztela sentitzen al duzue?\nEz dugu uste korrontearen aurka goazenik, baina bai beste korronte batean. Modu eta kutsu ezberdinak nabarmentzen dira ogia egiteko denbora hartuta. Guk bide hau hartu dugu eta honetan jarraituko dugu, eta bide batez, ingurukoak korronte honetan sartzen saiatuko gara.\nZer da ogia zuentzat? Zer sinbolizatzen du?\nElikagai xumea da ogia. Urte askotan zehar funtsezkoa izan dena eta besteetan gaizki ikusia. Mundu moderno honetan bere lekua baduela iruditzen zaigu eta bere ezaugarri xumeengatik edozein janariren laguntzaile bezala etorkizuna baduela.\n“Garua” izenak berak ere badu istorio bat atzetik, ezta?\nIzenaren inguruan asko hausnartu eta eztabaidatu ondoren, Marianak, Perukoa denak, Garua izena aipatu zuen. Hego Amerikako zonalde askotak garua hitzak xirimiri esan nahi du. Garia hitzarekin antza zuela ohartu ginen eta hain gurea den euriarekin ere lotura zuenez berehala gustatu zitzaigun kontzeptua.\nZein dira ogi on bat sortzeko gakoak?\nLehen araua irin ona erabiltzea da eta gero prozesu on bat jarraitzea: legami edo ore ama kantitate zehatzean erabili eta behar duen denbora eman.\nZein da zuen eskaintza?\n14 ogi mota ezberdin izan ohi ditugu astean zehar: gari txuria, %100 osoa edo integrala, espelta, zekalea… Horietaz gain croissantak, napolitanak, kanelazko opilak… gozo aukera handia dugu. Bizkotxoak, galletak, gazta tarta, brownieak, txokolatezko tarta, sagar tarta… Hau guztiaz gain, azukrerik eta irinik gabeko gozo batzuk ere baditugu, baita jogurtak ere, guk egindakoak. Sasoi honetarako Gabonetako proposamenak ere bai: errege-opila, panettonea eta azkeburuko batzuk, dastatzeko kaxa polit batean.\nZein da produkturik salduenak?\nOgi barra txuriaz gain, %100 ogi integrala, espeltako ogia, galletak eta brownie-ak.\nZein izan da egin dizueten eskaerarik bitxiena?\nBitxiena esaten ez genuke jakingo, baina pena gehien galdera honek ematen digu: ogi normala bauduze? Geroz eta gutxiago entzuten dugu, baina oraindik ere entzun behar izaten dugu, ogi arraroak balira bezala gureak.\nKonfinamendu garaian eta oraingo erdi konfinamendu honetan zuek irekitzen jarraitzen duzue, nola ari zarete bizitzen pandemia egoera hau?\nKafetegia itxita eduki genuen, eta baita orain ere, baina ogia saltzen jarraitzen dugu. Garai arraroak dira. Zaila da ekoizpenarekin asmatza. Konfinamendu garaian adibidez jendeak aste guztirako ogia erosten zuen askotan. Bestalde etxean ogia egiteko joera nabaritu genuen eta irin zein legami ugari saldu genuen. Ezin gara kexatu, pozik gaude irekita jarraitu dezakegulako.\nOro har, zer moduzko harrera izan duzue?\nHasiera batetan, gure aurretik zegoen okindegiak zituen produktu berdinak espero zituzten bezeroek. Jada hiru urte egin ditugu ordea, eta geroz eta jende gehiagok ezagutzen gaitu eta egun esan dezakegu bezero fidelak ditugula.\nNola ikusten duzue etorkizuna? Proiektu berriren bat ba al duzue esku artean?\nBezero gehiago fidelizatu eta produktu berriak eskaintzen joatea da etorkizun motzean daukagun asmoa.


Bilbao.net, InfoBilbao, Albisteak, ARTXANDAKO FUNIKULARRAK HILABETEZ ITXITA EGONGO DA ETA BERE ORDEZ AUTOBUSAK JARRIKO DIRA\nKokapena: Hasiera InfoBilbao Albisteak ARTXANDAKO FUNIKULARRAK HILABETEZ ITXITA EGONGO DA ETA BERE ORDEZ AUTOBUSAK JARRIKO DIRA\nArgitalpenak\tPrentsa, gaur\tAldizkari ofizialak\tAlbisteak\nAlbisteen zerrendara joan\tARTXANDAKO FUNIKULARRAK HILABETEZ ITXITA EGONGO DA ETA BERE ORDEZ AUTOBUSAK JARRIKO DIRA\nZerbitzua aldi baterako bertan behera geratuko da, tunelaren barneko egitura indartzeko zertxa metalikoak, lamina iragazgaizgarri bat eta sarea ipini behar dituztelako. Neurri hauek metroko 3. Lineako obrek eraginda hartu behar izan dituzte.\nBilbon, 2012ko maiatzaren 15ean. Artxandako funikularrak ekainaren 4tik aurrera eta hilabetez, ez du zerbitzurik eskainiko eta autobusak egongo dira bere ordez. Metroko 3. Lineako obren ondorioz, tunelaren barneko egitura indartu beharra ikusi dute, eta hori da, hain zuzen, zerbitzua aldi baterako etenda egotearen arrazoia. Halaber, egoera hau aprobetxatuz Bilboko Udalak Castañoseko geltokian hobekuntzak egingo ditu.\nPasa den martxoan, 3. Linea eraikitzearen ardura duen Eusko Trenbide Sareak (ETS) eta Bilboko Udalak Matikon eraikiko den geltokiko obrak iraun bitartean Funikularraren barneko egitura indartzea adostu zuten. Geraleku hori funikularraren tunelarekiko perpendikularki dago kokatua.\nHorretarako, zertxa metaliko batzuk, lamina iragazgaizgarri bat eta sarea ipiniko dira. Izan ere, neurri hauen bidez geltokia eraiki bitartean zerbitzuaren segurtasuna momenturo bermatzea lortuko da.\nBehin behineko errefortzu metaliko hauek instalatu behar izateak Artxandako Funikularraren ohiko zerbitzua datorren ekainaren 4tik aurrera hilabetez etetea eragingo du, hain zuzen, ekainaren 4tik (astelehenetik) aurrera.\nBitarte horretan, ETSek ipinitako autobus-zerbitzu batek Castaños eta Artxandaren arteko ibilbideak ordutegi bera jarraituz egingo ditu eta zerbitzuaren joan-etorri osagarri berdinak egingo ditu.\nHorrela, astelehenetik larunbatera, lehenengo zerbitzua 07:15ean irtengo da, eta azkena 22:00etan; eta igande eta jaiegunetan, lehenengo zerbitzua 08:15ean izango da, eta azkena 22:00etan.\nAutobusak 15 minutuko maiztasunaz ibiliko dira, eta zutik doazen bidaiariak, mugikortasun murriztua duten pertsonak eta maskotak eta bizikletak garraiatzeko egokituta daude, Artxandako Funikularrean indarrean dagoen arautegiaren arabera.\nAutobus-zerbitzuek Castaños kaletik (Funikularraren geltokiaren parean) Funikularrak Artxandan duen goiko geltokirainoko ibilbidea egingo dute, tarteko geldialdirik gabe eta honako ibilbide hauei jarraiki:\nJoanekoa: Castaños, Campo Volantin, Zumalakarregi Etorbidea, Zabalbide, Egirleta-Santo Domingo, Artxanda (Funikularra)\nItzulikoa: Artxanda (Funikularra), Egirleta-Santo Domingo, Zabalbide, Zumalakarregi Etorbidea, Campo Volantin, Castaños\nBidaia-txartelak Castañoseko geltokian bertan horretarako ipiniko den behin behineko leihatila batean hartzeko aukera egongo da. Goiko geltokian, bidaia-txartelak ohiko leihatilan hartu beharko dira.\nOharra osorik Informazio gehiago


Enplegu osoa edo betea – Gizapedia\nEnplegu osoa edo betea\nEnplegu osoa edo enplegu betea biztanleria aktibo osoa lanean dagoenean gertatzen den egoera da, alegia langabeturik ez dagoenean. Praktikan ordea, enplegu osoan onartzen da langabezia-tasa txiki bat, %2-%3.5 bitartekoa, langabezia-tasa txiki horri langabezia frikziozkoa dela argudiatuz, langileek nahi duten lanpostua aurkitu bitartean gertatzen dena alegia, enpresen lan-eskaeren baldintzak (lantokia, soldatak, ...) guztiz bat ez datozelako langileek bilatzen dituzten lanpostuekin.\nKeynesen iritziz, enplegu osoak ekonomiaren oreka orokorra ekartzen du, eta krisi guztiak enplegu osoa ez izateagatik, eta ondorioz eskaria nahikoa ez izateagatik, garatzen dira. Horregatik, haren ustez, politika ekonomikoen helburu nagusia enplegu osoa lortzea izan behar da. Krisi egoeretan ere soldatek jaisteko zurruntasuna dutenez, Keynesek estatuaren eskuhartzea defendatzen zuen enplegu osoa lortzeko, inbertsioa eta gastu publikoa sustatuz besteak beste, eskari agregatua enplegu osorako behar den mailara heldu, eta enplegu osoa lortuta soldaten bitartez eskari agregatua maila horretan atxikitzeko. 1940-70 bitartean Keynesen politikak aplikatu ziren Europan bereziki eta enplegu osoa lehentasunezko helburua bilakatu zen, ongizate estatuarekin batera.\nBeste hizkuntzetan: ingelesez, full employment; gaztelaniaz, pleno empleo.


ITXARON ZERRENDA IZEN-EMATEA – inscripciones Campus Aginagalde\nCAMPUSEKO WEBERA ITZULI\nBETE DIRA LEKUAK\nBete dira lekuak, baina ez dira horregatik IV. Aginagalde Campusean parte hartzeko aukera guztiak guztiz galdu. Inprimaki edo formulario honetan izena eman eta ordezkoen zerrendan hartuko zaitugu kontuan: baten batek baja ematen badu, deitu egingo dizugu, ordainketak egin eta Campuseko partaide bihurtu ahal izan zaitezen.\nONDOKO FORMULARIOA BETE EZAZU ITXAROTE ZERRENDAN LEKU BATEN ERRESERBA EGITEKO\n2022eko udan egingo dugu Aginagalde Teknifikazio Campusa, 2004. eta 2012. urteen bitartean jaiotako neska-mutilei zuzenduriko ekitaldian. Aukera bikaina eskubaloia maite dutenentzat.\nBertara bilduriko haur eta gazteak hautazko entrenatzaileekin trebatuko dira beren gogoko kirolean, mundu mailan erreferentzia diren teknikari eta jokalariekin jokatuz eta praktikatuz.\nTxingudiko Badiak eta inguruko herriek aurkientza ezin hobea eskaintzen dute udako ekitaldi hauei begira. Kirolaren balioak bereziki sustatzeaz gainera, protagonismo berezia edukiko dute haietan uretako kirolek eta abentura jardunek.\nHeziketarako hitzaldiek osatuko dituzte entrenamenduak, kirolaren hainbat esparrutako nozioak egoki lantzeko. Goi mailako jokalariek, jokalari ohiek, entrenatzaileek, hainbat arlotako espezialistek eta, areago, nazioarteko epaileek ere eskainiko dituzten hitzaldi horien helburua da gure kirolaren berezko balioak sustatzea eta prestakuntza garaian dauden ikasleen bilakaera egokiro bultzatzea.\nZure anai-arreba edo ahizparen bat izena emana bada, %10eko deskontua egingo zaizu\nJULEN ETA GURUTZ AGINAGALDE\nZain gauzkazu IV. Aginagalde Teknifikazio campusean.\nGoi mailako staff baten eskutik, 2021eko udan gauzatuko da Bidasoako Eskualdean proiektu honen hirugarren edizioa. Prest dago guztia nazioartean erreferentzia bihurtua den Campus honi begira.\nBetetako formularioa EZ da lekuaren aurre-erreserbatzat hartuko. Betetako orria jaso eta itxarote zerrendan gordeko da. Lekurik badago, lehen diru-sarrera egiteko epe eta moduaren berri emango zaie dagokienei, ERRESERBA gauzatzeko.\nZalantzaren bat baldin baduzu, harremanetan jar zaitez gurekin, honako helbide honetara idatziz: sara@campusaginagalde.com\n* formularioa bakarrik erderaz dago\nIkaslearen IZENA ETA DEITURAK*\n*Azken edizioa bertan behera geratu zenez, salbuespen gisa, iazko udako edizioan izena eman zuten eta 18 urte bete dituzten ikasleei matrikula egiteko aukera izango dute. Hau ez da etorkizuneko edizioetarako aurrekaria izango.\naukera egin ezazugizonaemakumea\nJATORRIZKO KLUBA EDO ESKOLA*\nAZKEN DENBORALDIAN JOKATUTAKO KATEGORIA*\nAukera egin ezazuBenjaminakKimuakHaurrakKadeteakGazteakbakar batean ere ez\nBeste posturen batean ari bada, ZEIN DA HORI?*\nXS (125-139) S (140-165) M (166-175) L ()176-180) XL (180-190)\nTutorearen IZENA ETA DEITURAK*\nDNI del tutor*\nHERRIA / HIRIA*\nLege baldintzakirakurri eta onartzen ditut. (Erderaz bakarrik)\nERRESERBA BERTAN BEHERA UZTEKO NEURRIAK\nMaiatzaren 1a izango da campusa osorik ordaintzeko azken eguna. Egun horretara arte, 200 €ko seinalea galduko du erreserba bertan behera utzi nahi izango duenak. Egun hartatik ekainaren 1era arte, frogaturiko lesioa edo eritasuna baizik ez da ontzat hartuko erreserba bertan behera uzteko arrazoitzat. Kasu horretan, kuotaren erdia, % 50, itzuliko da. Data hartatik aurrera ez da inolako itzulketarik egingo, campusaren hasiera hurbil izango delako. Azken epe horren ondoren erreserba bertan behera utziko dutenek ez dute itzulketarako inolako eskubiderik izango. Campusa jardunaren bitartean utziko dutenek ez dute itzulketarako eskubiderik izango, uzteko arrazoia zeinahi izanik ere.


Herri honek bizi duen gatazka politikoarekin batera kokatu behar dugu, ezinbestez, herri hau menperatzeko aspaldi abiatutako asimilazio prozesua. Eta horrekin batera, noski, bizi dugun hizkuntza gatazka bera ere, eta egun espainiera eta frantsesa direla hizkuntza nagusiak euskararen herrian.\nHerri euskaldunarentzat benetako konponbideari ekiteko, asimilazio prozesua gelditzean jarri beharko dugu lehentasuna. Euskarak menpeko izaera politiko eta soziala du bere lurralde osoan. Eta estatuentzat hizkuntza zein kultura ordezkapenarekin jarraitzeko edozein bide da zilegi: eskolak ez du euskalduntzen, eta hala ere, hirueleaniztasuna, TIL eredua,… bultzatzen dute, arlo guztietan euskaldunon eskubideen urraketa etengabea da...\nEgoera iraultzeko bertatik bertara adostu eta sortutako hizkuntza-politika burujabea behar dugula aldarrikatu behar dugu. Euskaraz Bizi den herria eraikitzeko, euskara lehentasunezkoa izatea ezinbestekoa da.\nUEMA da euskarari lehentasunezko tokia emateko tresnetako bat. Hau da, asimilazioari aurre egin eta berau gainditzeko tresna da. Hori dela eta, harro gaude gure herria UEMAn sartuta egoteaz.\nHala eta guztiz ere, Etxarrin gaztelera lehenesten den seinaleak aurki ditzakegu. Bidetik, kaletik, menditik, … goazela, hizkuntzaren erabilera arrotza izan arren, normaltzat hartzen dugu, gaztelania eta frantsesa ere gure hizkuntzak kontsideratuz. Horregatik, Etxarrin eta Euskal Herri osoan etengabe inposatzen diguten paisaia linguistiko erdalduna iraultzeko deia zabaldu nahi dizuegu.\nEZABATU ETA EUSKARAZ BIZI!!!


Kepa Sojo | Arabar zuzendaria elkarrizketatu dugu, Goyen atarian\nKepa Sojo: ‘Bidaia bikain baten amaiera paregabea da izendapena’\nArabar zuzendaria fikziozko film labur onenaren Goyarako izendatu dute, “Loco con ballesta” lanagatik; “euskal baserri giroko ohiturazko komedia da, zinema beltzen eta thrillerren ukitua duena”.\nKepa Sojo: 'Goya sarietarako izendapena da guretzat benetako saria'\nKepa Sojo arabar zuzendaria (Laudio, 1968) poz-pozik dago, “Loco con ballesta” film laburra Goya sarietarako izendatu dutenetik. Otsailaren 7an Madrilen egingo duten galan jakingo du irabazi ote duen.\nAgintarien arabera balezta bat duen zoro bat dagoen inguru batean perretxikotan dabiltzan aita-seme batzuei gertatutakoak hartu ditu hizpide Sojok lan horretan.\n“Loco con ballesta” lanean, gainera, Espainiako Zinema Akademiaren Sarietarako izendatu duten beste euskal herritar batek hartu du parte, Karra Elejaldek. “Ocho apellidos vascos” filmeko protagonistak, besteak beste, Andres Gertrudix, Gorka Aguinagalde, Ane Gabarain eta Itziar Atienza ditu ondoan lan horretan.\nZuzendariarekin hitz egin dugu, Goya sarien atariko honetan lanaren nondik norakoak konta diezazkigun.\nBeste ezer baino lehen, zelan hartu duzu ‘Loco con ballesta’ Goya sarietarako izendatzea? Espero zenuen?\nIzendapena oso pozik hartu dut. Ehun jaialditan baino gehiagotan 25 sari lortuta bi urtean zehar egindako bidaia bikainerako amaiera paregabea da. Aurreneko aukeraketan hautatu egin gintuztela esan zigutenetik, izendatuen artean sartzeko esperantzarik bagenuen, baina ziurtasunik ez, oso film labur onak baitzeuden hamabosteko zerrendan.\nZer kontatzen du ‘Loco con ballesta’ lanak?\nAita-seme batzuen istorioa da; semea zalantzan dago, ikasten jarraitu edo aitarekin lanera joan. Euskal baserri giroko ohiturazko komedia da, zinema beltzaren eta thrillerren ukitua duena.\nZinemagilea ez ezik, “Zinemaren Historia”ko irakaslea zara EHUn. Zelan uztartzen dituzu teoria eta praktika? Nola uztartzen dira Kepa Sojo zuzendariaren lana eta Kepa Sojo irakasle eta ikertzailearen eskarmentua?\nBatetik, teoriari esker, ikasi ditudanak praktikan jar ditzaket: planoak, gidoi egiturak, teknikak… Bestetik, film bat aztertzeko orduan, ikertzaileok diruditena baino sinpleagoak diren gauza askori buelta gehiegi ematen dizkiegula erakutsi dit praktikak.\nFilm laburrak (“Cien maneras de hacer el pollo al txilindrón”, “Cuando puedas”…) ez ezik, film luze bat (“El síndrome Svensson”) eta telebistarako hainbat lan ere egin dituzu. Zer duzu esku artean orain?\nEuskarazko nire lehen film laburra prestatzen ari naiz: “Hileta” du izena, eta ez da komedia. Gainera, “La vida es una tómbola” film luzea ere egiten ari naiz. Komedia zoroa da, frankismo garaian girotuta dago eta Arabako Errioxako herrixka batean gertatzen da.\nKanpotik ikusita, euskal zinema bolada onean dela ematen du (‘Loreak’ lanaren arrakasta, Karra Elejalderen izendapena, ‘Lasa eta Zabala’, ‘A escondidas’ eta ‘Los tontos y los estúpidos’ filmen estreinaldia, Uribe eta Cobeagaren film berriak aurki…). Nola ikusten duzue barrutik?\nEuskal zinema beti da puntakoa Estatu mailan. Erakundeen babesa ezinbestekoa da aurrera egiteko. Ilusio handia egiten dit ‘Loreak’ lana eta gisa horretako filmak horren urrun heltzea, euskaraz filmatu dutelako eta, zinema komertziala baino gehiago, arte eta entseguko proposamena delako.\nEuskal film laburrak ere erreferente dira Estatu mailan, besteak beste, Kimuak programari edo Banatu Filmak banatzaile independenteari esker, dudarik gabe.\nEderto pasatuko dugula, gertatzen dena gertatzen dela. Guretzat, izendatuta egote hutsa saria da. Irabazteko probabilitatea % 20koa da, baina irabazteko probabilitate bera duten lau film labur eder dauzkagu lehiakide.\n2014ko zein interpretazio eta film azpimarratuko zenituzke?\nGehien gustatu zaidan filma “Loreak” izan da, batik bat interpretazio bikainak dituelako: Itziar Ituñoren lana miragarria da. “Musarañas” Juanfer Andrés eta Esteban Roelen pelikula ere bikaina da; asko gustatzen zait proposamen berritzailea delako, eta Macarena Gomez eta Nadia Santiago aktoreak ederto ari direlako bertan. “La isla mínima” ere asko gustatu zitzaidan: eszenaratzeko modua, argazkigintza eta aktoreen zuzendaritza bikainak dira. Eta, agian, oihartzun txikiagoa izan duten beste film batzuk ere badaude: “Marsella”, Belen Maciasena, esaterako. Eta ez dut “Relatos salvajes” ahaztu, Ricardo Darinen istorioa batik bat.


URRIAREN 24a – Bolintxi\nEtiketa: URRIAREN 24a\nUrriaren 24a. Liburutegien Eguna 2019\n22 urria, 2019 Utzi iruzkina\nLiburua eta Irakurketaren Sustapenerako Zuzendaritza Nagusiak, Liburutegien Koordinazioaren Zuzendariordetza Nagusiaren bidez, 2019ko urriaren 24an Liburutegien Eguna ospatzea sustatzen du liburutegiak eurak Irakurtzen jarraitu →\nUrriaren 24a. Liburutegien Eguna 2018\n10 urria, 2018 22 urria, 2019 Utzi iruzkina\nUrriaren 24an, urtero bezala, liburutegiaren eguna ospatuko dugu. Irakurtzen jarraitu →\n“Estoy en la Biblio” kanpaina Liburutegien Eguna ospatzeko\n20 urria, 2017 22 urria, 2019 Utzi iruzkina\nUrriaren 24an ospatzen den Liburutegiaren Eguna dela-eta, #EstoyenlaBiblio jarri du abian Twitter eta Instagramen Irakurketa eta Liburuaren Behatokiak\nUrriaren 24a. Liburutegien Eguna 2017\n12 urria, 2017 22 urria, 2019 Utzi iruzkina\n1997tik urriaren 24an urtero ospatzen da Liburutegiaren Eguna Sarajevoko\nUrriaren 24a. Liburutegien Eguna 2016\n22 urria, 2016 22 urria, 2019 Utzi iruzkina\n1997tik hona, urriaren 24an ospatzen da Liburutegiaren Eguna. Asociación Española de Amigos del Libro Infantil y Juvenil elkartearen ekimena, Irakurtzen jarraitu →\n5 azaroa, 2015 5 azaroa, 2015 Utzi iruzkina\nUrriaren 30ean Irakurketa eta Liburuaren Behatokiak txio irabazlearen iragarpena eginda, amaiera eman zion #vivalabiblio kanpainari\n21 urria, 2015 22 urria, 2019 Utzi iruzkina


Iruñeko Udalak hautaprobak deitu ditu komunitate teknikari lanpostuan prestakuntzarako zerbitzuetan edo aldi baterako kontratu bidez aritzeko zerrenda\nInteresdunek ekainaren 11ra arte aurkez ditzakete eskabideak\nIruñeko Udalak deialdia egin du bi izangai-zerrenda osatzeko -bat, prestakuntzarako, eta bestea, aldi baterako kontrataziorako- hautaproben bitartez, komunitate teknikari lanpostuan aritze aldera. Lehenengo zerrenda osatzeko, Udalaren eta haren erakunde autonomoen langile finkoak aurkezten ahalko dira, eta bigarrenerako, ezarritako baldintzak betetzen dituzten pertsonak oro. Eskabideak ekainaren 11ra arte aurkez daitezke eta beharrezkoa da 11 euroko tasa ordaintzea, izena emateko eskubidea dela-eta.\nPrestakuntzarako zerbitzu berezien egoeran aritzeko izangai zerrenda osatzeko, beharrezkoa da Udalaren edo haren erakunde autonomoen langile finkoa izatea, C edo D mailakoa, eta eskubidez dagokion gehieneko prestakuntza-aldia agorturik ez edukitzea. Horrez gain, beren lanpostuan gutxienez hiru urte benetan emanak izan beharko dituzte, ezingo dute egon borondatezko edo nahitaezko eszedentzian, eta eduki beharko dute unibertsitateko diplomatu, graduatu, ingeniari tekniko edo arkitekto teknikoaren titulua.\nAldi baterako kontratu bidez aritzeko aurkezten direnek nazionalitate, adin eta gaitasun fisiko zein psikikoari buruzko baldintzak bete beharko dituzte, eta ezingo dira egon eginkizun publikoetan aritzeko desgaiturik edo eginkizun-etenaldian. Halaber, unibertsitateko diplomatu, graduatu, ingeniari tekniko, arkitektura tekniko edo horien titulu baliokidea eduki beharko dute. Aldi baterako kontrataziorako deialdian izangaien merezimenduak baloratuko dira, gehienez ere 30 punturekin. Aintzat hartuko dira antzeko eginkizunetan emandako zerbitzuak, bai administrazio publikoetan bai kanpo-enpresatan emandakoak; zerikusia duten prestakuntza-ekintzetan parte hartu izana; eta euskara eta ingelesaren ezagupena egiaztatua.\nBi deialdietarako bi hautaproba komun\nHautapen-prozesuak bi deialdietarako komunak diren bi hautaproba izango ditu. Lehenengoa proba teorikoa izango da. Izangaiek test erako galderak dituen galdetegi misto bat idatziz erantzun beharko dute, deialdiaren gaitegian zehaztutako gaiei buruz. Gehienez ere 25 puntuko kalifikazioa izango du, eta gutxienez 12,5 puntu lortu beharko dira proba gainditutzat emateko.\nBigarren proba teoriko-praktikoa izango da. Gaitegiko edukiekin loturiko garapen-proba bat edo gehiago egin beharko dituzte. Izangaiek ahoz aurkeztu eta defendatu beharko dute lana Epaimahaiaren aurrean, zehaztuko den datan. Gehieneko kalifikazioa 45 puntu izango da, eta proba gaindituko dute 22,5 puntu lortzen dituztenek.\nlruñean, 2018ko ekainaren 4an\nIruñeko Udalak hautaprobak deitu ditu komunitate teknikari lanpostuan prestakuntzarako zerbitzuetan edo aldi baterako kontratu bidez aritzeko zerrenda (62.5 Kb)\nIruñeko Udalak hautaprobak deitu ditu komunitate teknikari lanpostuan prestakuntzarako zerbitzuetan edo aldi baterako kontratu bidez aritzeko zerrenda (55.84 Kb)


Martxoaren 1eko ESS/214/2018 Ministerio Aginduak, hots, Gizarte Segurantzako Datuen Igorpen Elektronikoaren Sistema (RED Sistema) arautzen duen ESS/484/2013 Agindua aldatzen duenak, ezartzen du norbere konturako langileak edo autonomoak aipatu Sisteman barne hartu behar direla derrigor. Hala ere, betebehar hori betetzeko, langileak aukera du Sistema honetan barne hartu eta RED baimendu baten bidez kudeatzeko bere izapideak edo zuzenean Gizarte Segurantzaren Egoitza Elektronikoak (SEDESS) eskaintzen dituen zerbitzu elektronikoak erabiltzeko. Jakinarazpenak jasotzea ere derrigorrezkoa da; eta, horiek kontsultatzeko eta sinatzeko SEDESSen zerbitzura sartu beharko da.\nAdministrazio Elektronikoaren eta Jakinarazpen Telematikoen triptikoa. Zerbitzu Elektronikoak Autonomoentzat\nNori eragiten dio 2018ko martxoaren 1eko ESS/214/2018 Aginduak?\nAutonomoa banaiz, zeintzuk dira nire betebeharrak 2018ko martxoaren 1eko ESS/214/2018 Ministerio Aginduaren arabera?\nZein unetatik aurrera du eragina betebehar honek?\nNon kudea ditzaket Gizarte Segurantzaren Diruzaintza Nagusiarekiko ditudan nire izapideak?\nZein baldintza tekniko izan behar ditu nire ekipoak SEDESSen zerbitzuetara sartzeko?\nZer behar dut SEDESSeko zerbitzuetara sartzeko?\nLortu dezaket Ziurtagiri digital bat Gizarte Segurantzaren Bulegoetan?\nZer da Cl@ve Sistema eta nola erregistra naiteke?\nZein zerbitzu eskaintzen ditu TGSSak langile autonomoentzat SEDESSen?\nZer dira Jakinarazpen Telematikoak?\nJakinarazpen Telematikoak kontsultatzeko eta sinatzeko zein sistema onartzen da?\nItsasoko Langileak (norbere kontura)\nLaguntza eta arreta\nAdministrazio Elektronikoaren eta Jakinarazpen Telematikoen triptikoa. Zerbitzu Elektronikoak Autonomoentzat (PDF,809 KB) 23/01/2020\nAdministrazio Elektronikoa eta Jakinarazpen Telematikoak. Itsasoko Langileen Erregimen Bereziko Norberaren Konturako Langileak (PDF,535 KB) 13/09/2018\nMinisterioaren Aginduan xedatzen denak hauei eragiten die:\nNorbere konturako langileei edo autonomoei.\nNekazaritzako Langileen Sistema Bereziko Langileei (SETA)\nItsasoko Langileen Erregimen Bereziko I. taldeko langileei.\nMinisterio Aginduak ezartzen du bide elektronikoaren bidez kudeatu behar direla afiliazio, kotizazio eta kuoten bilketen inguruko izapide guztiak. Jakinarazpenak, SEDESSen aurkeztuta, eta Gizarte Segurantzaren Diruzaintza Nagusiaren komunikazioak jasotzea barne.\nLangile autonomoek Gizarte Segurantzaren Diruzaintza Nagusiak eskaintzen dituen bide elektronikoak erabili behar dituzte, bai SEDESSen bidez, bai RED Sistemaren bidez, pasa den 2018ko urriaren 1az gero. Gogoratu aipatu dataz gero jakinarazpenak Gizarte Segurantzaren Egoitza Elektronikoan kontsultatu eta sinatu behar direla baita ere, Jakinarazpen telematikoen kontsulta eta sinadura zerbitzuaren bidez.\nBetebehar hau ez da aurrez jakinaraziko posta elektroniko bidez.\nGizarte Segurantzaren Diruzaintza Nagusiak (TGSS) bi kanal elektroniko ditu langile autonomoak kudeaketak egin ditzan:\nRED Sistema (Datuen Igorpen Elektronikoa). Sistema honen bidez, RED baimendunak langile autonomoaren izenean jardun ahal izango du. Gizarte Segurantzaren Egoitza Elektronikoan (SEDESS) aurkituko dituzu Langile autonomoak RED baimendun bati Afiliazio Zenbakia (NAF) esleitzeko edo desesleitzeko kudeaketak egiteko zerbitzuak.\nGizarte Segurantzaren Egoitza Elektronikoa (SEDESS). Autonomoak zuzenean egin ahal izango ditu TGSSarekiko dituen izapideak SEDESSen dauden hainbat zerbitzu elektronikoren bidez. Zerbitzu hauetako batzuei esker, eskaerak Erregistro Elektroniko bidez (EE) aurkeztu ahal izango dira.\nSEDESSen zerbitzuak bateragarriak dira Baldintza teknikoak izeneko atalean adierazten diren sistema eragileekin, Internet nabigatzaileekin eta makina birtualekin.\nSEDESSen zerbitzuetara sartzeko, autonomoak bere nortasuna bermatzen duen autentifikazio-sistema bat izan behar du.\nSEDESSen sartzeko, eta bertako zerbitzuak erabiltzeko, hainbat autentifikazio-sistema onartzen dira.\nGizarte Segurantzak onartutako Ziurtagiri digitala.\nAutonomoentzako zerbitzu guztietara sartzeko autentifikazio-bide hori erabil daiteke, baita Jakinarazpen Telematikoen Kontsulta eta Sinadurarako zerbitzura sartzeko ere. Gainera, eskaerak aurkeztu daitezke Erregistro Elektronikoaren bidez.\nAutonomoentzako zerbitzuetara autentifikazio-sistema honen bidez sar daiteke. Sistema erabiltzeko bi modaliate daude: PIN Cl@ve-a eta Cl@ve Permanente.\nSistema honi esker, Jakinarazpen Telematikoen Kontsulta eta Sinadurarako zerbitzura sar daiteke Cl@ve Permanente delakoaren bidez (erregistro aurreratuarekin). Horrez gainera, behin bakarrik erabiliko diren pasahitzak ere beharko dira; Gizarte Segurantzak bidaliko ditu SMS bidez herritarraren mugikorrera. Sistema honek, halaber, aukera ematen die herritarrei sinadura hodeian atzitzeko.\nGizarte Segurantzak aukera ematen dio herritarrari, aurrez entitatearen webgunean eskatuta, hau da, https://www.sede.fnmt.gob.es/ orrian, FNMTaren ziurtagiri pertsonala eskuratzea kudeatzeko. Horretarako, bulego-sare zabala eskaintzen da, zure nortasuna egiaztatu ahal izateko, ezinbesteko urratsa izaki halakoak lortzeko prozesuetan.\nGizarte Segurantzak Interneten dituen zerbitzuetara nola sartu jakiteko Ziurtagiri digitalak lortzeko prozesuaren gida deskarga dezakezu.\nCl@ve Administrazio Publiko guztietarako identifikazio, autentifikazio eta sinadura elektronikorako sistema bat da, eta herritarra erregistratu ostean ematen zaizkion pasahitzak erabiltzen dira.\nSistema honen abantaila handiena da duen eraginkortasuna, izan ere, Internet konexioa duen edozein gailuren bidez sar daiteke: ordenagailuetatik, mugikorretatik, tabletetatik, etab. Horretarako, Ziurtagiri Digitala edo DNI elektronikoa eskatzen da, baita sistema aurrez instalatzea ere eta/edo hardware espezifiko bat izatea txartel elektronikoetan instalatutako ziurtagiriak irakurri ahal izateko.\nHauek dira SEDESSen Cl@ve erabiltzeko urratsak:\nCl@ve sisteman erregistratzea\nBide elektronikotik Ziurtagiri digital edo DNI elektronikoarekin,Cl@ve webgunearen bidez.\nAurrez aurre Cl@ve Sisteman Erregistro Zerbitzua duten Gizarte Segurantzaren Bulegoetan aurkeztuz.\nBi kasuetan, erregistro aurreratua egingo da Cl@ve Sisteman.\nInternet bidez ziurtagiri digitalik gabe edo DNI elektroniko gabe egiten bada Erregistro eskaera, oinarrizkoa izango da erregistroa Cl@ve Sisteman.\nErregistro-prozesuan zehar sortutako kodea aktibatzea:\nCl@ve Sisteman alta eman eta Cl@ve Permanente-a lortzeko prozesua burutzeko, erregistratzerakoan emandako kodea aktibatu behar da. SEDESSen aktibatu daiteke: Cl@ve: pasahitzen kudeaketa / Erabiltzaile-izena aktibatzea.\nHauek dira Cl@ve Sisteman sartzeko bi modalitateak:\nPIN Cl@ve-a. Aldi baterako pasahitza da, SMS bidez bidaliko dena eta denbora jakin baterako baino ez du balio. Zerbitzuak noizbehinka erabiltzen dituzten herritarrentzako da.\nCl@ve Permanente. Erabiltzaileak berak aukeratzen du pasahitza eta denboran luze irauten du, baina ez mugagabe. Zerbitzuak ohiz erabiltzen dituzten herritarrentzako da. Batzuetan, sartzen den zerbitzuaren arabera, SMS baten bidez bidaliko zaizu pasahitza.\nLangile autonomoek zerbitzu ugari dituzte SEDESSen Gizarte Segurantzaren afiliazioari eta kotizazioari dagozkien izapideak kudeatzeko.\nAlta Ematea Norbere Konturako Langileen edo Autonomoen Erregimen Berezian.\nBaja Ematea Norbere Konturako Langileen edo Autonomoen Erregimen Berezian.\nKotizazio Oinarriaren Aldaketa Adieraztea Norbere Konturako Langileen edo Autonomoen Erregimen Berezian.\nJarduera Aldatzea Norbere Konturako Langileen edo Autonomoen Erregimen Berezian.\nAldi baterako ezgaitasunen, lan-istripuen eta gaixotasun profesionalen kontingentzien estaldura-datuak eta jarduera eta Mutualitatea etetari buruzkoak, hurrengo urterako aldatzea eskatzea Norbere Konturako Langileen edo Autonomoen Erregimen Berezian.\nDatu-aldaketak Egitea Norbere Konturako Langileen edo Autonomoen Erregimen Berezian.\nLangile autonomoen Egoera aldatzea edo zuzentzea\nJarduera-aniztasunagatiko oinarri murriztua eskatzea\nGainera, SEDESSetik langile autonomoek txosten eta ziurtagiri jakin batzuk eskatu ahal izango dituzte:\nAltaren edo bajaren ebazpenaren kopia Norbere Konturako Langileen edo Autonomoen Erregimen Berezian.\nTxostena edo kontsulta kotizazio-oinarriei eta Erregimenean ordaindutako kuotei buruz.\nGizarte Segurantzaren betebeharrak eguneratuta izatearen ziurtagiria.\nGizarte Segurantzaren betebeharrak eguneratuta izatearen txostena.\nSEDESSek langile autonomoentzat interesgarriak izan daitezkeen beste zerbitzu batzuk ere eskaintzen ditu:\nKontuan helbideratzea. (Gizarte Segurantzako kuoten ordainketak helbideratzea)\nTelefono zenbakia eta helbide elektronikoa jakinaraztea\nErregimen eta sistema berezietako diru-sarreren itzulketa.\nAtzeratzea Gizarte Segurantzako zorren ordainketan.\nZorren kontsulta eta diru-sarreren dokumentuak eskuratzea\nGizarte Segurantzarekiko zorrak txartel bidez ordaintzea.\nJakinarazpen Telematikoen Kontsulta eta Sinadurarako zerbitzuaren bidez, langile autonomoak Gizarte Segurantzako Diruzaintza Orokorraren (TGSS) jarduera administratiboen jakinarazpenak kontsultatu eta sinatu ahal izango ditu. Zure baimendunak ere zure RED sistemara sartu eta jakinarazpenak kudeatu ahal izango ditu, eta, hala balegokio, baita zure ahaldunak ere.\nJakinarazpen Telematikoen Zerbitzuaren bidez, honako hauen berri emango da:\nZerga-bilketako prozedurak: zor-erreklamazioak eta premiamendu-probidentziak; premiamendu prozedurako ekintzak kuotengatik, zerga-bilketa bateratua kontzeptuengatik eta beste errekurtso batzuengatik, horiei dagozkien errekargu eta interesekin; Gizarte Segurantzari ordaintzeko zorren atzeratze administrazio-prozeduren jarduerak, eta Gizarte Segurantzari gaizki egindako diru-sarrerak itzultzeko prozeduren jarduerak.\nLuzamendu eta atzerapenei buruzko prozeduren jarduerak.\nDiruzaintza Nagusiaren ebazpenak likidazio-aktei, zigorrak ezartzeari eta aurkaratzeari buruz.\nJakinarazpen Telematikoen Kontsulta eta Sinadurarako zerbitzuan barne hartuko dira pixkanaka TGSSarekin lotutako beste prozedura batzuen jakinarazpenak.\nKontuan izan behar da baita ere:\nInteresdunari gehienez 10 eguneko epean helaraziko zaiola jakinarazpena. Epe horren ostean jakinarazpena ez bada kontsultatu, kontsultatu dela ulertuko dela.\nTGSSak mezu elektroniko bat bidaliko du autonomoak emandako helbidera, jakinarazteko SEDESSen jakinarazpen telematiko bat argitaratu duela. Helbide elektronikoa SEDESSen Telefonoaren eta helbide elektronikoaren jakinarazpena Zerbitzuaren bidez jakinarazi daiteke.\nLangile autonomoak RED baimendun bat izanez gero, baimendun horri ere bidaliko zaio oharra. RED baimendunak, langile autonomoak bezalaxe, jakinarazpen elektronikoa kontsultatu eta sinatu ahal izango du.\nLangile autonomoak baita ere Jakinarazpen Telematikoak jasotzeko ahaldun bat izendatu dezake. Izapide hori egiteko, langile autonomoa SEDESSen Ahalduntzen Erregistro Elektronikoa Zerbitzura sar daiteke.\nSEDESSen Jakinarazpen Telematikoen Zerbitzura sartzeko, langile autonomoak honetarako balio duen autentifikazio-sistema bat behar du: Gizarte Segurantzak onartutako Ziurtagiri digitala, DNI elektronikoa edo Cl@ve Permanente-a (erregistro aurreratuarekin).\nItsasoko autonomoa banaiz, zer-nolako eragina du ESS/214/2018 Aginduak nigan?\nNorbere konturako autonomoek, nahiz lehenengo kotizazio-taldekoek, nahiz bestelako langile autonomoek, beren izapide guztiak, baita jakinarazpenak jasotzea ere, bide elektronikoaren bidez kudeatu behar dituzte derrigor 2018ko urriaren 1etik aurrera. Bigarren edo hirugarren kotizazio-taldeko norbere konturako langileek, berriz, ez dituzte zertan baliabide elektronikoak erabili, baina zerbitzu berdinak erabiltzeko aukera dute.\nNon kudeatu behar ditut nire izapideak?\n2018ko urriaren 1etik aurrera, zerbitzu guztiak erabili ahal izango dira RED Sisteman. RED Sistema (Datuen Igorpen Elektronikoa) erabiltzeko, baimena izan behar da. Zure kudeaketak errazago egiteko, RED baimendu batek Itsasoko langile autonomo baten izenean jardun ahal izango du sistema honetan. Gizarte Segurantzaren Egoitza Elektronikoan (SEDESS) aurkituko dituzu Langile autonomoak RED baimendun bati Afiliazio Zenbakia (NAF) esleitzeko edo desesleitzeko kudeaketak egiteko zerbitzuak.\nEgun, Egoitza Elektronikoan dauden zerbitzuen bidez.\nGizarte Segurantzaren Egoitza Elektronikoan (SEDESS), Itsasoko langile autonomoak zuzenean egin ahal izango ditu bere izapideak dauden zerbitzu elektronikoen bidez, Erregistro Elektronikoan (EE) eskaerak aurkeztuz. Erregistro Elektronikora sartzeko, Ziurtagiri digitala eta DNI elektronikoa erabil daitezke.\nLaster, Itsasoko Langileen Erregimen Bereziko norbere konturako langileek aukera izango dute egun beste langile autonomoentzat dauden online zerbitzu antzekoak erabiltzeko.\nNola sar naiteke nire jakinarazpenetara?\nGizarte Segurantzako Administrazioak igorritako jakinarazpenak jasotzeko eta sinatzeko, SEDESSen Jakinarazpen Telematikoen Zerbitzuak daude. Balio duen autentifikazio-sistema bat behar da: Gizarte Segurantzak onartutako Ziurtagiri digitala, DNI Elektronikoa edo Cl@ve Permanente delakoa (erregistro aurreratuarekin). Horiez gainera, behin bakarrik erabiliko diren pasahitzak ere beharko dira; Gizarte Segurantzak bidaliko ditu SMS bidez herritarraren mugikorrera. Sistema honek, halaber, aukera ematen die herritarrei sinadura hodeian atzitzeko.\nJakinarazpen Telematikoen Kontsulta eta Sinadurarako Zerbitzuaren bidez, Itsasoko norbere konturako langileak, baita RED sistemara sartzeko bere baimendunak, edo, ahaldunak, jakinarazpenak kontsultatu eta sinatu ahal izango ditu.\nTelefonoa: 901 50 20 50


Euskal komedien historia Lapurdin eta Baxenabarren — Euskal kultur erakundea\nIpar Euskal Herrian, antzokietan egiten den antzerkia aski gauza berria da. Lehen antzerki gelak 1920 urteetan eraikiak izan ziren.\nAntzerki baten publikoa (1982, Eiheralarre) © DR\nKomedia, teatro ala antzerki?\nHastapen hartan, "josteta", "jostagailu" hitzak erabiltzen zituzten, geroago "ikusgarri", "komedia", "teatro", eta azkenean, 1960ko hamarkadatik aitzina: "antzerki". Erran nahi baitu: antza (edo itxura) ederreko zerbait, antz-edertia, Sabino Arana Goirik asmatu zuen hitza.\nBaserrietako sabai batzuetan, eskola giristinoetako aterpeetan edo parrokietako zinema aretoetan antzeztu euskal teatroa 1922an abiatu zen Senperen eta Hazparnen.\nDerragun beraz Lapurdin eta Baxenabarren egin komediek ehungarren urteburua ospatzen dutela.\nDaniel Landart antzerki idazleak eta Antzerkilarien Biltzarreko lehendakari-sortzaileak Ipar Euskal Herriko euskarazko teatroaren gaur arteko historia aberats horren bilduma bat egiten digu atal honetan, besteak beste idatzi duen "Komediaz komedia Lapurdin eta Baxenabarren, 1945-1970" (Elkar, Baiona, 2019) liburuan oinarrituz.\nEuskal teatroa Lapurdin eta Baxenabarren (1921-2021)\nEuskal teatroa Ipar Euskal Herrian: lekukotasunak\nEuskal kultur erakundeak 2007. urteaz geroztik daraman "Eleketa" ahozko memorioaren programa kari hainbat lekukotasun bildu dira Iparraldeko antzerkiaz. Zonbait pasarte hautatu ditugu...\nEuskal teatroaz Iparraldean: irakurketa gomendatuak\nGomendatzen ditugun zonbait irakurketa euskal teatroaren Ipar Euskal Herriko historiaren sakontzeko.\nGaurko antzerki munduko eragileei egin elkarrizketak\n"Kulturaren lekuko" sailaren baitan Euskal kultur erakundeak antzerkiaz egin elkarrizketak.


Ekainaren 7an, Bizkaiko Foru Aldundiko hiru goi kargudun epailearen aurrean jarriko dira Irune Costumerori bost urteko alabaren zaintza kentzeko foru legea sinatzeagatik.\nBizkaiko Foru Aldundiaren jauregia. Argazkia: Gonzalo Elorza\nCostumero auzian parte hartu zuen talde psikosozialak adierazi du ofizioz jardun zuela, "kasuaren garrantzia tarteko", "Bizkaiko Foru Aldundiaren Haurren Zerbitzuaren esku hartzea beharrezkoa" zela ondorioztatuta.\nAuzitegiko forentseek 2017an egin zuten kasuaren balorazioa, Barakaldoko Gizarte Zerbitzuek Costumero auzia Bizkaiko Foru Aldundiaren Haurren Zerbitzuaren ardurapean utzi eta gero, "babesgabetasun arrisku larria" eta "tratu txar emozionala eta gurasoen arteko gatazken instrumentazio zantzuak" ikusita.\nAldundiak adin txikikoaren aldi baterako zaintza bere gain hartu zuen orduan, foru lege bat sinatuta, haurrari "berehalako arreta" emateko. Hala, umea aitarekin egotea erabaki zuten eta amari bisita erregimena ezarri zioten.\nAldundiaren ibilbidea Costumero kasuan\n2017ko otsailean, Aldundiak haurraren balorazio prozesuari ekin zion, umeak berak eta gurasoek —zaintza partekatua zuten ordura arte— Familiei Laguntzeko Zerbitzuko programa batean izena eman behar zutela ebatziz, egoera sakon aztertzeko, eta "aita-alaben arteko harremana konpontzeko erraztasunak" emateko.\nApirilean, amak bisita erregimena betetzen ez zuela ikusita, aitak erreklamazioa egin zuen epaitegietan, zaintza neurriak aldatzeko.\n2017ko uztailean, Haurren Zerbitzuak neskatoaren "arrisku egoera larria" ikusita, adin txikikoaren aldi baterako zaintza bere gain hartzea erabaki zuen, epaia atera arte. Erabakia "umeari berehalako arreta" emateko hartu zuen Aldundiaren erakundeak, aitari haurrarekin egoteko baimena emanez, "honek adin txikikoarekin duen harremana aztertzeko" eta "familiarengatik urruntzea ekarriko zuten neurriak ekiditeko". Hala, uda horretan bertan, Bizkaiko Foru Aldundiak bere gain hartu zuen haurraren aldi baterako zaintza.\nAuzia koordinatzen zuen taldearen idatzian oinarritu zuten epaia, eta txosten horrek haurrari buruzko hainbat balioztapen biltzen zituen; besteak beste, Barakaldoko Topaketa Gunearen balorazioa, Osakidetzaren txosten psikologiko bat, Ezkerraldeko Haur eta Gazteen Psikiatria Zentroko idatzi bat eta eskolako beste bat, 2017ko martxoan umearen eskola absentismoa % 70ekoa zela berresten zuena.\nHaurren Zerbitzuko profesionalen ebazpenak, beraz, aldaketa esanguratsua eragin zuen gurasoen eta haurren arteko harremanetan; izan ere, aitari adin txikikoaren zaintza eman eta amari bisita erregimena ezarri zioten, foru lege bidez. Aldundiaren arabera, alabak 2017ko irailean berreskuratu zuen harremana amarekin, telefonoz lehenengo eta gainbegiratutako bisitekin gero.\nOrdutik gaur egunera arte, gurasoek eta alabak familiei laguntzeko planetan parte hartzen jarraitu dute, eta Haurren Zerbitzuko koordinatzaileen artean egin dute kasuaren jarraipena.\n2021eko ekainaren 4an, Lehen Auzialdiko 6. Epaitegiak (Haurren auzitegia) aitari eman zion adin txikikoaren kustodia, aitaren eta amaren guraso-ahala mantenduz eta amari bisita erregimena ezarriz. Fiskaltza ere aitaren zaintzaren alde agertu zen.\nEpaiak aurretik sinatutako foru legea baliogabetzen du, baita alabak aitarekin egon behar duela berretsi ere. Hala ere, haurrak amarekin bisitak izaten jarraitu behar duela ebatzi zuen epaileak.\nBizkaiko Aldundiaren kontrako epaiketa\nEkainaren 7an hasiko da Bizkaiko Auzitegian, Sergio Murillo gaur egun Bizkaiko Gizarte Ekintzako diputatuaren eta bere saileko beste hiru funtzionarioren kontrako epaiketa, Irune Costumerori bere bost urteko alabaren zaintza kentzeko foru agindua sinatzeagatik, umea "aitaren kontra manipulatu" egiten zuela argudiatuta.\n"Gurasoak eragindako alienazio sindromea" egotzi zioten, nazioarteko inongo erakunde mediku edo psikiatrikok onartzen ez duen gezurrezko patologia bat, baina prozesu judizialetan aplikatzen dena, askotan amei haurrak kentzeko, aita ikusi nahi ez duten umeek sindrome hori dutela argudiatuz. 2017an banandu zuten umea amagandik, eta etengabe saiatu den arren, kasua orain arte ez da epaitegietara iritsi. Orduz geroztik, aitarekin bizi da haurra.\nEkainaren 7tik 9ra egingo den epaiketan, bost urte eta sei hilabeteko kartzela zigorrak eskatzen dituzte akusatuentzat.\nEkainean hasiko da Bizkaiko Aldundiaren aurkako epaiketa Irune Costumero kasuagatik


Jakintzaren Zaindariak: Lehen Hezkuntzarako proposamen digitala | Ibaizabal\nJakintzaren Zaindariak: Lehen Hezkuntzarako proposamen digitala\nNoiz argitaratua 2021/01/18\nJakintzaren Zaindariak: Lehen Hezkuntzarako lehen proiektu gamifikatuak proposamen digital osoa du.\nIrakaskuntza-ikaskuntza prozesua esperientzia motibatzailea eta zirraragarria izango da, bai ikasleentzat, bai irakasleentzat. Proposamen digitalak honako ikasgai hauek biltzen ditu: Euskara eta Literatura, Lengua Castellana y Literatura; Matematika, Naturaren Zientziak eta Gizarte Zientziak.\n- Funtzionalitate osoz erabil daiteke, bai online bai offline bidez.\n- Hainbat plataformatarako dago eskuragarri: Windows, IOS, Linux eta Chrome.\n- Jakintza modua: sarrera liburu digitalizatuaren atalera; jarduera interaktiboetara; Mapa Mentalen sortzailera; Multimedia atalera; ohar guztiak gordetzen dituen Koadernora; eta G Suite modulura, Googleren aplikazio nagusietarako sarbidea ematen duena: Drive, Calendar, Maps, Sites eta Groups.\n- Abentura modua: galdera interaktiboen bidez jolastuz ikasteko.\n- Irakasleentzako baliabideen webgunea: Programazioak, metodologia aktiboetarako proposamenak, finkatzeko, sakontzeko eta ebaluatzeko fitxak, gamifikaziorako baliabideak, dokumentu didaktikoak, txatiloiak, horma irudiak, audioak…\nProiektuari buruzko informazio gehiago nahi izanez gero:\n- Katalogoa irakurtzeko, ikusi erantsitako artxiboa.\nProiektuaren weba ikusteko >>>sakatu HEMEN<<<.


Tonacatecuhtli - Wikipedia, entziklopedia askea.\nTonacatecuhtli mexika mitologiako jainko bat da. Sorreraren eta ugalkortasunaren jainkoa da. Gorengo zeruetan bizi zen. Munduaren sorreran lur eta zeruan banandu zuen. Ometecuhtli eta Omecihuatl bizitzaren sortzaileak izan ziren arren, bi jainko hauen sortzailea izan zen Tonacatecuhtli, baita planeta osoarena ere.\nTonacatecuhtli eta Xiuhtecutlik Nanahuatzin deitu zuten, jainko noble itxuragabetu eta gaixoa, sakrifika eta eguzki bihur zedin, sutzar handi batetara botaz. Zerura iritsi zenean, Tonacatecuhtlik eta Tonacacihuatlek lertxun lumazko tronu batean jarri zuten.\nBere izenak "Gure haragiaren jauna edo mantenuen jauna" edo "erdiko izakia" esan nahi du.\nTonacatecuhtlik Chantico zakur bihurtu zuen baraualdi bat arrain eta piper erreak janez hautsi zuelako.\nBatzuetan lehen aipaturiko Ometecuhtlirekin nahasten da.\nBere emaztea Tonacacihuatl zen, "Gure haragiaren anderea edo mantenuen anderea" esan nahi duena. Sarri nahasten da Citlalicue edo Xochiquetzal jainkosekin.


ONLYOFFICE Docs 6.3 gaiekin eta gehiagorako laguntza eskaintzen du Linuxetik\nDuela egun gutxi ONLYOFFICE DocumentServer 6.3 bertsioaren bertsio berria kaleratu zen lineako argitaratzaileentzako zerbitzari inplementazioarekin eta ONLYOFFICE lankidetzarekin. Editoreak testu prozesatzeko dokumentuekin, kalkulu orriekin eta aurkezpenekin lan egiteko erabil daitezke.\nOnlyOffice-k MS Office eta OpenDocument formatuekin guztiz bateragarria dela dio. Onartutako formatuak: DOC, DOCX, ODT, RTF, TXT, PDF, HTML, EPUB, XPS, DjVu, XLS, XLSX, ODS, CSV, PPT, PPTX, ODP. Editoreen funtzionalitatea pluginen bidez luzatzea posible da, adibidez, txantiloiak sortzeko eta YouTube bideoak gehitzeko pluginak daude eskuragarri.\n1 ONLYOFFICE Docs 6.3 albiste nagusiak\n2 Nola instalatu ONLYOFFICE Docs 6.3 Linux-en?\n2.1 Instalazioa RPM paketearen bidez\nONLYOFFICE Docs 6.3 albiste nagusiak\nBertsio berri honetan interfaze gaien laguntza gehitu da, ziriarekin bateral Gai iluna eta argi argia bereizita ezarri ziren. Gaiak «Fitxategia -> Ezarpen aurreratuak -> Interfazearen gaia» menuaren bidez alda daitezke.\nDokumentu editoreak orain html, fb2 eta ePub formatuetara esportatzeko gaitasuna du. Alboko panelean koska ezarpenak gehitu dira eta goiko panelean testua irudien inguruan biltzeko botoia. Lan aldatua maila anitzeko zerrendekin.\nDokumentuen jarraipena egiteko modua berriro diseinatu zen (Lankidetza fitxa -> Aldaketen jarraipena), fitxategi batean aldaketak idazteko laguntza gehitu zen.\nKalkulu orrietan: data formatuetarako laguntza gehitu da "AAAA-MM-DD" (ISO 8601), mm / dd, mm / dd / aaaa eta mm / dd / aa.\ngainera ezarpenak gehitu ditu gelaxkak alboko barran lerrokatzeko, Microsoft Office XML 2003 fitxategiak irekitzeko laguntza ezarri zen. Taula dinamikoetarako taldeak sortu eta ezabatzeko eragiketak ezarri ziren. Konbinazio-diagramen laguntza gehitu da, diagramen ezarpen birmoldatuak eta ardatzaren izendapen formatua ezartzeko gaitasuna eman da.\nDiapositiben gardentasun ezarpenak gehitu dira aurkezpen editoreari. Testuaren maiuskulak aldatzeko eta testua kolorearekin nabarmentzeko botoiak proposatzen dira. Goiko panelean botoia gehitu da zutabeak pertsonalizatzeko. Esportatu ondoren animazioa gordetzeko gaitasuna ezarri da.\nPixel dentsitate handia duten pantailetan, interfazea% 150era arte eskala daiteke (% 100 eta% 200 gain). Etorkizuneko eguneratzeetan,% 125 eta% 175 mailetarako laguntza gehituko dutela agintzen dute.\nXLOOKUP funtzioa gehitu da\nZuzentzaile ortografikoa SharedWorker moduan birmoldatu da, arakatzailearen aldetik exekutatzen dena eta zerbitzarian exekutatzeko ez duen backend bereizirik behar.\nGehitu da "gogokoak" atalean fitxategiak zuzenean editatzeko moduetatik gehitzeko laguntza.\nDokumentuak, kalkulu orriak eta aurkezpenak pasahitzarekin babesteko gaitasuna ezarri da (Fitxategi fitxa -> Babestu -> Gehitu pasahitza).\nLineako diagramen eta sakabanatutako lursailetarako laguntza gehitu da.\nErabiltzaile anonimoei izenak esleitzeko gaitasuna eman die.\nFirefoxen irekitakoan, inprimatzea onartzen du.\nArgibideen aholkuak makro metodoei buruzko informazioarekin gehitu dira.\nEtorkizun hurbilean, ONLYOFFICE DesktopEditors produktuaren eguneratzea espero da, lineako editoreak dituen kode oinarri bakarrean eraikia. Lankidetza lokalerako, Nextcloud Hub plataforma ere erabil dezakezu, ONLYOFFICE-rekin erabateko integrazioa eskaintzen baitu.\nNola instalatu ONLYOFFICE Docs 6.3 Linux-en?\nArtikuluaren bide osoa: Linuxetik » aplikazioak » ONLYOFFICE Docs 6.3 gaiei eta gehiagorako laguntza eskaintzen die


Z (filma) - Wikipedia, entziklopedia askea.\nZ 1969ko pelikula franko-aljeriarra da, Costa-Gavrasek zuzendua eta paper nagusietan Jean-Louis Trintignant, Jacques Perrin, Yves Montand e Irene Papas aktoreekin grabatua.\nlan literario batean oinarritutako filma, film dramatikoa eta political thriller film (en)\nVassilis Vassilikos (en)\n[[Kategoria:Vassilis Vassilikos (en) idatzitako filmak]]\nJean-Louis Trintignant (Jristos Sartzetakis)\nYves Montand (Grigoris Lambrakis (en) )\nGeorges Géret (en)\nPierre Dux (Konstantinos Mitsou (en) )\nClotilde Joano (en)\nGuy Mairesse (en)\nHassan El-Hassani (en)\nJosé Artur (en)\nSid Ahmed Agoumi (en)\nGeorges Rouquier (en)\nGérard Darrieu (en)\nGabriel Jabbour (en)\nJean-Pierre Miquel (en)\n[[Kategoria:Georges Géret (en) antzeztutako filmak]]\n[[Kategoria:Clotilde Joano (en) antzeztutako filmak]]\n[[Kategoria:Guy Mairesse (en) antzeztutako filmak]]\n[[Kategoria:Hassan El-Hassani (en) antzeztutako filmak]]\n[[Kategoria:José Artur (en) antzeztutako filmak]]\n[[Kategoria:Sid Ahmed Agoumi (en) antzeztutako filmak]]\n[[Kategoria:Georges Rouquier (en) antzeztutako filmak]]\n[[Kategoria:Maurice Baquet (en) antzeztutako filmak]]\n[[Kategoria:Gérard Darrieu (en) antzeztutako filmak]]\n[[Kategoria:Gabriel Jabbour (en) antzeztutako filmak]]\n[[Kategoria:Jean-Pierre Miquel (en) antzeztutako filmak]]\nAhmed Rachedi (en)\n[[Kategoria:Ahmed Rachedi (en) ekoitzitako filmak]]\nJristos Sartzetakis, Grigoris Lambrakis (en) eta Konstantinos Mitsou (en)\nJacques Perrin, Ahmed Rachedi (en)\nFilma Greziako Diktadura garaian kokatzen da. Diputatu ezkertiar baten pertsonaia baten inguruan (Yves Montand) datza zuzendariaren ikuspegia, herrialdea gobernatzen duen Batzar Militarraren kontrako mitin bakezaleak ematen dituelarik. Gobernuak sistematikoki oztopatutako hitzaldietako bat amaitzean, kotxe batetik ateratako gizabanako batek kolpatu egiten du heriotza eraginez. Guztiz partziala eta manipulatua den poliziaren ikerketaren arabera, auto istripu bat izan zela ziurtatzen da. Bitartean, ikerketa faltsuaren eta Diktaduraren kontrako protestak areagotu egiten dira kaleetan.\nAlde batetik instrukzio epaile bat (Jean-Louis Trintignant) eta beste aldetik kazetari bat (Jacques Perrin) kasua ikertzen hasten dira. Pixkanaka frogak eta lekukoak aurkituz doaz, eta poliziaren goi karguen aginduetara dagoen eskuin muturreko talde batean ezartzen da hilketaren erantzukizuna. Ikerketa aurrera joan ahala, goi karguen inplikazioa gero eta argiagoa da. Epailea hausnarketak baztertzeko gonbidatzen dute, baina hala eta guztiz ere, kasuarekin jarraitu eta azkenean Batzar Militarreko goi karguak hilketan inplikatzea lortzen du. Epaiketa ematen den bitartean, lekuko guztiak hilda agertzen dira. Aldi berean epailea kasutik kanpo uzten dute eta kazetariari hiru urteko espetxe zigorra ezartzen diote.\nFilma, bere thriller itxura dela medio, Batzar Militar greziarraren funtzionatzeko modua agerian uzten du, Diktaduraren kontrako aldarrikapen indartsu eta askatasunaren aldeko oihu batean bihurtuz. Amaierako kredituetan argi ikusten da mezua, bertan Batzar Militarrak ezarritako debekuak agertzen dira.\nFilma benetako egoera batean datza eta 1963an Grigoris Lambrakis diputatuaren heriotzarekin zerikusia izan zuten gertaeretan oinarritzen da.\nJean-Louis Trintignant : epailea\nYves Montand : "Z" diputatua\nCharles Denner : Manuel\nBernard Fresson : Matt\nJean Bouise : Georges Pirou\nJacques Perrin : kazetaria\nPierre Dux : jendarmeriako jenerala\nFrançois Périer : prokuradorea\nJulien Guiomar : jendarmeriako koronela\nAzken aldaketa 22 apirila 2022(e)an, 09:40(e)tan\nOrriaren azken aldaketa: 22 apirila 2022, 09:40.


genre_facet:"EIMAk onetsitako materialak" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Ekipamendu eta instalazio termikoak (Modulua)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Soldadura eta galdaragintza (Heziketa Zikloa). Erdi maila" topic_facet:"Metal Eraikuntzen Irudikapena (Modulua)" topic_facet:"Instalazioa eta mantenimendua (Lanbide Arloa)"\nGeneroa / Forma: EIMAk onetsitako materialak Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Ekipamendu eta instalazio termikoak (Modulua) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Metal Eraikuntzen Irudikapena (Modulua) Proposatutako gaia: Instalazioa eta mantenimendua (Lanbide Arloa)\nEkipamendu eta instalazio termikoak (Modulua) 1 Energi eraginkortasuna eta eguzki energia termikoa (Heziketa zikloa). Goi maila 1 Energia eta ura (Lanbide Arloa) 1 Fabrikazio Mekanikoa (Lanbide Arloa) Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio-teknikak (Modulua) Gehiago ... 1 Instalazio termiko eta fluidodunen mantentzea (Heziketa zikloa). Goi maila Instalazioa eta mantenimendua (Lanbide Arloa) 1 Instalazioak muntatzeko prozesuak (Modulua) 1 Instalazioen irudikapen grafikoa (Modulua) 1 Interpretazio grafikoa (Modulua) 1 Lanbide Heziketa Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila Metal Eraikuntzen Irudikapena (Modulua) 1 Metal-eraikuntzak (Heziketa Zikloa). Goi maila Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Eraldatu, birjaiotzeko | Kultura | Berria\nAblaye Cissoko eta Constantinople taldea elkarrekin arituko dira. ERROBIKO FESTIBALA\n2017ko uztailak 20 - Baiona\nEz da kultur topaketa hutsa. Norbere kulturatik abiaturik, ezberdinak bildu eta elkarrekin besterik sortzea litzateke Errobiko Festibalak urtero proposatu ohi duena, Itsasun (Lapurdi). Asmo horren erakusgarri, Edouard Glissant poeta, idazle eta pentsalari martinikarraren esaldia baliatu dute antolatzaileek: «Orain badakit alda naitekeela, besteekin trukean, neroni galdu edo desitxuratu gabe».\nErrobiko jaialdiaren leitmotiva edo muina, jaialdiko antolatzaile eta musikari Julen Axiarik esango lukeen gisan, «kreolizazioa» da. Alegia: «Zer pasatzen den bi jende mota gurutzatzen direnean, eta elkar ezagutzen hasten direlarik». Bereziki, musikari, dantzari eta arteari erreparatzen diete, baina baita «arlo sozialari» ere. Aurten, kreolizazioari bezala, migrazioaren gaiari aparteko garrantzia eman zaio, naturalki suertatzen diren migrazioei eta behartuta gertatzen direnei. Kontzeptu horri heldu dio, hain zuzen, Mizel Theret dantzariaren balletak, Xorien Ihesa izenpean. Johanna Etxeberri, Gael Domenger, Eneka Bordato-Riaño, Matxalen Bilbao eta Robert Jackson dantzariek onduko dute obra, ostiralean, 21:30ean.\nIkuspegi beretik sortua da Baratze migratzaileak proiektua ere, Xorien Ihesa dantzaren ondotik eskainiko dena. Aurtengo gomit nagusienetako batek sortua da, Ablaye Cissoko kora jotzaile, kantari eta poeta senegaldarraren ekimenez, hain zuzen. Ablaye Cissoko griot malinkearra da. Edo, bestela esanda, hitzaren artisaua, kontalari kantaria. Baratze migratzaileak ikuskariak griotaren artea eta pertsiar musika batzen ditu bere barnean, irandar eta kanadarrez osaturiko Constantinople ganbera taldea eta Ablaye Cissoko elkarrekin arituko baitira.\nMigrazioak eta bidaia\nBidaiari ere espresuki eginen zaio toki. Mazedoniako Koçani orkestra buhameak, esate baterako, larunbateko gaualdiko bigarren zatia osatuko du. Erritmo turkiarrak, bulgariarrak eta jazza nahasten ditu Koçanik, «benetako soinu festa eskaintzeko», antolatzaileen hitzetan. Koçani orkestraren aurretik, Xiberoko basa ahaideak eraman nahi dituzte Mazedoniara bidaian, Haratago izeneko kontzertuan.\nBakarka eta a cappella abestu izan dira beti basa ahaideak, eta antzeko moldean diharduenik ere bada munduan barrena, Axiarik ongi dakienez. Turkian, Azerbaijanen eta beste hainbat herritan aurkitu izan ditu, baita haiekin trukaketak egin ere, «eskualde horietan, bozaren eta musika tresnen artean ez baita mugarik». Haratago emanaldian Jordi Cassagne, Nicolas Nageotte eta Bastien Fontanillerekin batera jardungo du Julen Axiarik, musikari gisa oraingoan, «orkestrazio berri baten bidez, baina basa ahaideen ohiko izpiritua atxikiz».\nBestalde, Banatu Bartok kontzertuan ere jardungo du Axiarik, gaur, 21:30ean, Atharrin. Banatu Bartok kontzertuak Barkatu Bartok du abiapuntua, Christine Martineau eta Denise Laborde bikoteak hain zuzen festibal honetarako bererako onduriko lana. Duela hamar urte inguru eskaini zuten, eta, orduko hartan, Bela Bartoken piezak eta euskal melodiak josi zituzten. Gaur, Martineau eta Laborde bikoteak beste bost musikari gazte gonbidatuko ditu beren sorkuntzara; besteak beste, Sylvain Meillan (biolontxeloa), Maider Martineau (esku soinua, alboka, panderoa, ahotsa), Vianney Desplantes (alboka) eta Nicolas Nageotte (klarinetea).\nKontzertu hori baino lehen, jaialdiaren irekiera gisa, solasaldia eta ikuskaria batuko dituzte Nortasuna, transmisioa eta sorkuntza ekitaldian. Jaialdiko zuzendari artistiko Beñat Axiariren eskutik, Juan Gorostidi idazlea, Ablaye Cissoko griot kantaria, Chrysogone Diangouaya Kongoko dantzaria eta Pascal Daudon margolaria arituko dira, besteak beste. Afrikak eta Txinak sorrarazten dioten «errespetuaz eta bestetasunaz» arituko dela uste du Gorostidik, hitzaldian egingo zaion galdera, «zer egiten duen euskaldun batek Txinako sistemak lantzen eta horiek Donostian txertatzen» izango delakoan.\nErrobiko Festibala artistek antolatzen dute oro har, eta beren sareak erabiltzen dituzte horretarako, esan nahi baita, lagunez eta lagunen lagunez osaturiko kontaktuak. Gonbidatuak hautatu eta egitarauak osatzerakoan, «herrialdeak ez du sobera axola», Axiarik dioenez: «Aurten Irango artista franko dago, baina ez dugu apropos egin. Halere, beti xerkatzen dugu euskaldunen, edo bederen Euskal Herrian bizi diren artisten eta beste lurraldetako artisten arteko oreka. Toparaztea baita xedea». Engaiamendu feministarik ere bilatzen dute, «nahiz eta aurten gizon gehiago baden besteetan baino».


Organikoa | oiartzun atez ate\nAsteartean, komertzioen bilketa extra goizean eta paperarena gauean\nAstearte, asteazken eta ostiraletan bilketa zerbitzu gehigarriak izango dituzte merkatari eta ostalariek. Beraz, asteko hiru egunetan goizez eta gauez ibiliko dira bilketa lanetan; lehenik komertzioetan eta gauez etxeko ohiko zerbitzuan.\nAsteartetan, goizez organikoa biltzen zaie merkatari eta ostalariei (asteazkenetan errefusa eta ostiraletan papera), gauez papera eta kartoia jasotzen dira. Gaueko bilketaren bideoan ageri denez, plastikozko poltsetan ateratako papera bereizi egiten du biltzaileak eta pixoihal nahiz konpresak ere beste ontzi batean botatzen ditu.\nEtiketa(k): , atez ate, bilketa, gaua, komertzioak, lehenengo, oiartzun, organikoa, papera, puerta a puerta\n2010 Maiatzak 24\nAtzo gaueko bilketaren irudiak\nElizalde auzoko “Beheko Plaza”n atzo gauean hartutako irudiak dira honakoak.\nEtiketa(k): , atez ate, bilketa, irudiak, lehenengo, oiartzun, organikoa, puerta a puerta


San Pedro abesbatzarekin, Musikaz Blai! - - Baleike.eus\nSan Pedro Abesbatza Zumaia\nSan Pedro abesbatzarekin, Musikaz Blai!\nSan Pedro Abesbatza Zumaia 2022-06-20 07:47\nEkainaren 21ean kontzertua Arrangoleta Plazan, 19:30ean.\nUrteko egunik luzeenen eta gaurik motzenen atarian gaude. Udako solstizioa musikarekin ospatzen da hainbat lekutan eta, horren harira, laurogeiko hamarkadatik aurrera ekainaren 21ean ospatzen da 'Europako Musikaren Eguna'. Baltiko itsasoak bustitzen dituen herrialdeetan milaka koralistek beraien ahotsak batzen dituzte egun berezi hauek ospatzeko, guk ordea zerbait xumeagoa proposatu nahi dizuegu.\nOraingoan, toki itxi batean kantatu ordez, plaza ireki batean eskainiko dugu gure musika, Arrangoleta Plazan, hain zuzen. Euskal Musika izango da kontzertuaren ardatza, atzokoa eta gaur egungoa. Mutil txaleko gorri tradiziozko fandangoa, eta, baita, Eñaut Elorrieta, Urtz, Mikel Markez edota Ruper Ordorikaren kantuak ere. Hemengo musika izanik, doinu hauek koruen mundura eraman dituztenak oso gertukoak ditugu: Josu Elberdin, Junkal Guerrero edota Xabier Sarasola.\nBestalde, Talaimendi azpian kantatuko dugunez, ezin dugu herriko sortzaileen lana ahaztu. Balendiñe Albizu joan zitzaigunetik 20 urte betetzen dira aurten, eta bere herriari idatzitako olerkien gainean idatzitako bi abesti entzungai izango dituzue. Hor agertuko zaizkigu Larretxoko masustak, Mantoni sagar saltzailea, Ardantzako pikuak edota gazteen artean egiten ziren dantzaldiak. Olerki horiek gure koruko kide den Iker Gonzalezen musikaz kantu bihurtuta.\nEkitaldia, eguraldia lagun, 19:30ean hasiko da. Bertan izango gaituzue Mari Carmen Azpeitiaren laguntzaz eta Amaia Aldalurren zuzendaritzapean, musikaz blai egiteko.


Bananametroa, Ikasketa Automatikoaren tutoriala - Berezuma.com\nTeknologia eta gizartea\nPneumatika eta hidraulika\nErabilera teknikoko materialak\nMakinen eta sistemen elementuak\nKontrola eta programazioa\nBananametroa, Ikasketa Automatikoaren tutoriala\nTeachable Machinerentzako tutoriala duzu hau; jatorrizko tutoriala hemen duzu ingelesez, Barron Webster-en eskutik. Hemen aurkituko dituzu hango azalpenak euskaratuta.\nTeachable Machine webgunean oinarritutako tresna bat da, ikaskuntza automatikorako ereduak azkar, erraz eta guztiontzako eskuragarri egiten dituena.\nTutorial honetan, ikaskuntza automatikoko eredu bat sortuko dugu, irudiak erabiliz banana heldutasun maila antzemateko. Ez duzu zertan banana bat erabili behar horretarako, kolorez aldatzen den edozein fruta erabil daiteke, edo, hiru objektu desberdin.\nHasteko, Teachable Machinera joango gara eta irudien proiektua zabalduko dugu.\nMakina entrenatzen hasteko, lehendabizi kategoria edo klase ezberdinak sortu behar ditugu, erakusteko. Lau klase egingo ditugu hemen: bata, berdeegi diren bananentzat, bestea, helduta dauden bananentzat, eta bestea, helduegiak diren bananentzat, eta azkenik beste bat, bananarik ez dagoen irudientzat.\nOrain klase bakoitzaren laginak erakutsiko ditugu ikasteko. Kasu honetan, bananaren irudiak baino ez dira izango; beraz, has gaitezen “berdeegia” den banana batekin.\nGero, banana “heldu” batekin gauza bera egingo dugu:\nEta platano “helduegiekin” beste bat:\nEta azkenik, bananarik gabeko irudiekin beste bat. Kontuan izan eskua ere erakusten ari garela bananarik gabe, ez ditzan bakarrik eskuak ikusi bananadun klaseetan; korrelazio bat eginez, esanez irudi batek esku bat eduki behar duela heldu gisa sailkatzeko/etab.\nOrain, klase guztiak prest ditugunez, “entrenamenduan” klik egin dezakegu…\nEta, eskuinean, aurreikus ezazu ea ereduak funtzionatzen duen.\nProbatu beharreko gauzak\nOK, orain funtzionatzen dabilela, probatu dezakezu nola funtzionatzen duen, eta are dibertigarriagoa, noiz ez dabilen. Saiatu ereduak funtzionatzen duen lekuaren ertzak aurkitzen: ikaskuntza automatikoak mugak ditu eta!\nGogoratu ordenagailuarentzat irudiak zenbakiak eta pixel-patroiak baino ez direla.\nOrduan, benetan ez diozu platano bat zer den erakutsi… erakusten dioguna hau da, hondo baten kontra dagoen forma hori bat, platano heldu bat bezala etiketatuta dagoena; pixelak baino ez dira ordenagailuarentzat.\nEta horregatik, nahasteko modu asko daude. Orduan, ikus ditzagun batzuk:\nAdibidez, aldi berean bi banana mantentzen baditugu, modeloak ez du sekula ikusi entrenamenduan zehar horrela ikusten ziren laginik, eta, beraz, nahastu daiteke.\nHondoak eta argiztapena\nEdo saia zaitez bananak beste hondo batean ebaluatzen, kolore desberdineko horma batean bezala, oraindik funtzionatzen al du?\nTestuinguru berri honetan, klase batzuk pixka bat nahasten dira…\nBeraz, lagin gehiago erantsiko dizkiogu klase bakoitzari, banana hondoan duela.\nBananen irudi gehiago erantsi daitezke hainbat ingurunetan, eredua sendoagoa izan dadin, hondo ezberdinetan funtzionatu ahal izateko. Bananoen lagin batzuk gehitu ditugu horretarako eta, beraz, eredua hobea da orain:\nInternetetik bananen argazki mordoa igotzen ere saia zaitezke, bananen irudi multzo sendoagoa lortzeko, edo hainbat lekutan dauden pertsonekin datu multzo batean elkarlanean aritzeko.\nBanana baten marrazki bat! Edo banana baten antza duen jostailu bat! Ikus ezazu nola erantzuten dien ereduak irudi desberdinei, eta ea aurki dezakezun entrenatzeko modu bat, nahastu ez dadin.\nFrutekin lotutako beste erronka dibertigarri batzuk\nJakina, ez ditugu bananak erabili beharrik Teachable Machine erabiltzeko. Sagar mota desberdinekin ereduak egin zenitzake, kalabazak, kalabazak eta abar.\nZurea sortu nahi?\nIkasketa Automatikoa (Machine Learning) hasiberrientzat\nZure avatarraren emozioak kontrolatzen Scratch eta ikasketa…\npreviousZientzia eta teknologiaren 10 museo birtual Koronabirus garairako\nnextUnibertsitatean sartzeko Batxilergoko ebaluazioaren aldaketa\nJaso bidalketa berriak, publikatu bezain laster, zure Telegramen.\nLege oharra | berezuma.com | CC BY-SA 4.0 | Euskal Herria | 2022\nWeb-orria erabiltzen jarraitu ezkero, cookien erabilerarekin ados zaudela adierazten duzu. informazio gehiago